ΣΑΝ ΣΗΜΕΡΑ: 14 Οκτωβρίου - bbr Rock & Metal Music Portal\nHome ΣΑΝ ΣΗΜΕΡΑ ΣΑΝ ΣΗΜΕΡΑ: 14 Οκτωβρίου\nΣΑΝ ΣΗΜΕΡΑ: 14 Οκτωβρίου\nDan McCafferty (Nazareth), Justin Hayward (The Moody Blues), A. J. Pero (Twisted Sister, Adrenaline Mob), Iron Maiden, Riot, Trivium, David Bowie\nΟκτωβρίου 14, 2015 bbr Rock & Metal Music Portal\nΓεννιέται στο Dunfermline της Σκοτίας, ο τραγουδιστής και συνιδρυτής των Nazareth, Dan McCafferty (William Daniel McCafferty).\nΟ McCafferty μαζί με τον κιθαρίστα Manny Charlton, τον μπασίστα Pete Agnew και τον drummer Darrell Sweet σχημάτισαν το 1968 τους Nazareth. Απο την ίδρυση της μπάντας μέχρι και το 2013 που αποσύρθηκε, ήταν ενεργό μέλος των Nazareth γράφοντας πολλά απο τα κομμάτια τους και περιοδεύοντας μαζί τους για 45 χρόνια.\nΠαράλληλα με την θρυλική hard rock μπάντα, ακολούθησε σόλο καριέρα κυκλοφορώντας δυο προσωπικά album.\nΓεννιέται στο Swindon του Wiltshire της Αγγλίας ο τραγουδιστής και κιθαρίστας των The Moody Blues, Justin Hayward (Justin David Hayward).\nΠαραμένει στην σύνθεση των Moody Blues απο την ένταξή του το 1966, έως και σήμερα, γράφοντας τα περισσότερα απο τα κομμάτια της μπάντας, ενώ απο το 1974 ακολουθεί παράλληλα και σόλο καριέρα.\nΓεννιέται στο Staten Island της Νέας Υόρκης ο drummer των Twisted Sister, A. J. Pero (Anthony Jude Pero).\nΗ καριέρα του ξεκίνησε σε μια τοπική μπάντα της Νέας Υόρκης τους Cities. Το 1981 παρακολούθησε ένα live των Twisted Sister σε ένα club και μαθαίνοντας οτι η μπάντα ήταν σε αναζήτηση drummer θα ενταχθεί στο συγκρότημα.\nΎστερα απο την αποχώρησή τους απο τους Twisted Sister το 1986, εντάχθηκε ξανά στην σύνθεση των Cities. Στο reunion των Twisted Sister το 1997 θα συμμετέχει και ο Pero, όπου και θα παραμείνει στους κόλπους της μπάντας μέχρι και τον πρόσφατο θάνατό του.\nΉταν επίσης μέλος της τοπικής μπάντας διασκευών σε κομμάτια του Ozzy Osbourne, No More Tears η οποία ήταν αρκετά γνωστή στο Staten Island. Το 2007 θα σχηματίσει μαζί με τον πρώην κιθαρίστα των Cities, Steve Mironovich -γνωστός και ως Steve Irons- τους Circle Of Thorns και τέλος τον Δεκέμβριο του 2013 ανακοινώθηκε ως ο νέος drummer των Adrenaline Mob.\nΣτις 20 Μαρτίου 2015, ενώ ο Pero περιόδευε με τους Adrenaline Mob κοιμήθηκε στο βανάκι της μπάντας. Αργότερα οι προσπάθειες των μελών του συγκροτήματος να τον ξυπνήσουν απέβησαν άκαρπες και όταν μεταφέρθηκε στο νοσοκομείο διαγνώστηκε ο θάνατός του ο οποίος οφειλόταν σε έμφραγμα.\nO David Bowie κυκλοφορεί το δωδέκατο album του με τίτλο "Heroes". Το "Heroes" είναι το δεύτερο μέρος της τριλογίας του "Berlin Trilogy" με τον Brian Eno και το μοναδικό της τριλογίας που ηχογραφήθηκε εξ'ολοκλήρου στο Βερολίνο. Τα άλλα δυο μέρη ήταν τα "Low" και "Lodger".\nΚυκλοφορεί απο τους Riot το πέμπτο τους album, με τίτλο "Born In America".\nΕίναι ο τελευταίος δίσκος της Αμερικανικής heavy metal μπάντας με τον Rhett Forrester στα φωνητικά καθώς και τους Rick Ventura, Kip Leming, και Sandy Slavin στην σύνθεσή της.\nΟι Iron Maiden κυκλοφορούν το live album "Live After Death" .\nΤο "Live After Death", το οποίο κυκλοφόρησε και σε VHS και αργότερα σε CD και DVD, ηχογραφήθηκε ζωντανά στην εμφάνιση της μπάντας στο Long Beach Arena της Καλιφόρνιας και στο Hammersmith Odeon στο Λονδίνο κατά την διάρκεια της World Slavery περιοδείας της μπάντας στα πλαίσια προώθησης του "Powerslave".\nΟι Trivium κυκλοφορούν το πρώτο τους album, με τίτλο "Ember To Inferno"


Ακροκέραμα: Σοφοκλέους 19, Φιλοποίμενος και Αρμοδίου: Η Στοά Αθανάτων χωρίς ακροκέραμα\nΣοφοκλέους 19, Φιλοποίμενος και Αρμοδίου: Η Στοά Αθανάτων χωρίς ακροκέραμα\nΟι ημιεξαγωνικοί καλυπτήρες κέραμοι (λούκια), απογυμνωμένοι από τα ακροκέραμά τους. Από αυτό το κτήριο προέκυψε η ονομασία των ακροκεράμων «της Αγοράς», τα οποία εδώ ήταν εφυαλωμένα\nΤα προεξέχοντα γείσα ήταν πλούσια διακοσμημένα με παραστάσεις που διακρίνονται πλέον αμυδρά. Στους τοίχους μεταξύ των παραθύρων υπήρχαν νωπογραφίες με κρατήρες και φυτικό διάκοσμο που έχουν σχεδόν καταστραφεί\nΗ Στοά Αθανάτων, μεταξύ των οδών Σοφοκλέους, Φιλοποίμενος και Αρμοδίου, χτίστηκε περί το 1870 από την οικογένεια Αγγελοπούλου - Αθανάτου και είχε εξ αρχής εμπορικό χαρακτήρα. Το υπόλοιπο οικοδομικό τετράγωνο μέχρι την οδό Αθηνάς έχει επίσης εμπορική χρήση. Απέναντί της, μεταξύ των οδών Αθηνάς, Αρμοδίου, Φιλοποίμενος και Αριστογείτονος, χτίστηκε η Κεντρική Δημοτική Αγορά Αθηνών, που λανθασμένα ονομάζεται Βαρβάκειος. Οι ενδιάμεσοι δρόμοι έχουν καταληφθεί από τα καταστήματα και καλυφθεί από τα στέγαστρα, ώστε είναι δύσκολο να αντιληφθεί κανείς ότι είναι κανονικοί δρόμοι της πόλεως\nΆποψη του κτηρίου της Στοάς από την οδό Σοφοκλέους. Αν και προγενέστερη χρονολογικά, η Στοά Αθανάτων αποτελεί συμπλήρωμα της Δημοτικής Αγοράς. Η παραμελημένη κατάσταση του κτηρίου υποβαθμίζει περισσότερο την εμπορική του αξία\nΗ είσοδος της Στοάς γεμάτη αυθαίρετες και ακαλαίσθητες προσθήκες. Εδώ βρίσκεται τα τελευταία χρόνια το ομώνυμο ρεμπετάδιο. Η φήμη του έχει εξαφανίσει τη φήμη του κτηρίου\nΕσωτερικό της Στοάς προς την οδό Αρμοδίου, με επιγραφή σε αρχαϊκή κεφαλαιογράμματη γραφή. Και εδώ η γνωστή αθηναϊκή παρακμή\nΠαλαιά φωτογραφία με τα περισσότερα ακροκέραμα στη θέση τους\nΕκτός από τα ακροκέραμα, οι τοιχογραφίες διατηρούνταν ακόμη σε καλή κατάσταση\nΠληροφορίες από το in.gr εδώ και εδώ.\nΑναρτήθηκε από Ο Συλλέκτης στις 8:35 π.μ.\nΕτικέτες Ακροκέραμα, Αττική, Νωπογραφίες, Παλιές φωτογραφίες


Το ζήτησαν Λαμιώτες Ομογενείς και θα γίνει... πράξη! [video] - Lamianow.gr\nΉταν επιθυμία των Ελλήνων Ομογενών -πιθανότατα αυτών που κατάγονται από την πόλη μας- και θα γίνει… πράξη! Σύμφωνα με τα όσα γνωστοποίησε μέσα από το προφίλ του στα μέσα κοινωνικής δικτύωσης ο γνωστός λαογράφος και παρουσιαστής Χρήστος Μυλωνάς οι Έλληνες Ομογενείς ζήτησαν την επανάληψη της εκπομπής που είχε πραγματοποιηθεί από το κανάλι της Βουλής για την πόλη και αυτό θα πραγματοποιηθεί το μεσημέρι της Κυριακής στις 12.\nΔείτε τι έγραψε χαρακτηριστικά\n“ΛΑΜΙΑ!! Αυτή την Κυριακή (Του Θωμά), στις 12 το μεσημέρι στην Βουλή Τηλεόραση, ‘Από τόπο…. σε τόπο’, με τον Μουσικολόγο-Λαογράφο Χρήστο Μυλωνά, το μεγάλο αφιέρωμα της Λαμίας, κατόπιν επιθυμίας των Ελλήνων Ομογενών μας!\nΜοντάζ: Θοδωρής Μεταξάς\nΒασίλης Ι. Οικονόμου”\nΓια όσους είστε βιαστικοί δείτε την στο βίντεο παρακάτω\nTAGS:ΑΠΟ ΤΟΠΟ ΣΕ ΤΟΠΟ, Λαμία, ΛΑΜΙΩΤΕΣ ΟΜΟΓΕΝΕΙΣ, ΟΜΟΓΕΝΕΙΣ


Χυτήρογλου Χαράλαμπος - ellinismos.gr | Κόμβος Διασύνδεσης του Ελληνισμού\nΟ Χαράλαμπος Χυτήρογλου γιος του Παύλου και της Μαρίας, γεννήθηκε το 1943 στην Αθήνα. Ο πατέρας του, πρόσφυγας από την Καισαρεία της Μικράς Ασίας, ήταν ο ιδρυτής της εταιρείας ΧΥΤΗΡΟΓΛΟΥ Α.Ε., μιας από τις πιο καταξιωμένες εταιρείες στο χώρο της εμπορίας υφασμάτων στην ελληνική αγορά. Ο ίδιος κατέχει σήμερα τη θέση του Διευθύνοντος Συμβούλου στην επιχείρηση. Είναι παντρεμένος και πατέρας τριών παιδιών.\nΟ παππούς του, Θεόδωρος Χυτήρογλου κι η γιαγιά του, Ουρανία -απ’ την πλευρά του πατέρα του- έζησαν όλη τους τη ζωή στην Καισαρεία της Μικράς Ασίας. Το ζευγάρι απέκτησε πέντε παιδιά.\nΟ παππούς του, Νικόλαος Σινιόσογλου κι η γιαγιά του Βασιλική -απ’ την πλευρά της μητέρας του- έζησαν αρχικά στη Μερσίνα και στη συνέχεια στη Σελεύκεια της Μικράς Ασίας και απέκτησαν πέντε παιδιά. Λόγω των τραγικών γεγονότων της Μικρασιατικής καταστροφής, το 1922 εκδιώκονται από την πατρογονική τους εστία. Ξεριζωμένοι, πρόσφυγες πια, καταφεύγουν στην Κύπρο. Η μοίρα της φυγής τούς ακολουθεί κι εκεί, αφού σαν ανεπιθύμητοι πρόσφυγες εκδιώκονται για άλλη μία φορά αλλά δυστυχώς όχι για τελευταία… Η οδύσσειά τους συνεχίζεται με επόμενο σταθμό το λιμάνι του Πειραιά. Αδυνατώντας για άλλη μια φορά να στεριώσουν, καταφεύγουν τελικά στην Κέρκυρα. Το τραγικό αυτό οδοιπορικό από τη Μικρά Ασία μέχρι και την Κέρκυρα διήρκησε έξι ολόκληρους μήνες. Στην Κέρκυρα συνάντησαν τους συγγενείς τους και όλοι μαζί αποφασίζουν να εγκατασταθούν στην Αθήνα. Σε σύντομο χρονικό διάστημα ένα-ένα τα μέλη της οικογένειας χάθηκαν, εκτός από τη μητέρα και τη γιαγιά του βιογραφούμενου.\nΟ πατέρας του, Παύλος, γεννήθηκε το 1902 στην Καισαρεία της Μικράς Ασίας. Το 1916 έρχεται στη Θεσσαλονίκη, αφού για μία περίπου διετία εργάστηκε στην Κωνσταντινούπολη για να καλύψει τις οικονομικές ανάγκες της οικογένειάς του, που ήταν ιδιαίτερα πιεστικές μετά την απώλεια του πατέρα του. Αμέσως μετά την άφιξή του στην Ελλάδα υπηρέτησε για δύο χρόνια στο στράτευμα που συγκρότησε η Κυβέρνηση Βενιζέλου. Στα τέλη του 1918 έφτασε στην Αθήνα, όπου για ένα διάστημα εργάστηκε ως εμποροϋπάλληλος σε κατάστημα. Το 1919 κάνει τα πρώτα του ανεξάρτητα επαγγελματικά βήματα ως πλανόδιος πωλητής κουρτινών, δουλειά που ήδη γνώριζε από την Κωνσταντινούπολη, κινούμενος για ένα μικρό χρονικό διάστημα στις περιοχές ανάμεσα στον Πειραιά και την Ελευσίνα. Στη συνέχεια άνοιξε το πρώτο του κατάστημα στην Πλατεία της Αγίας Ειρήνης, το οποίο και διατήρησε έως το 1921, χρονιά που αποφάσισε να μεταστεγάσει την επιχείρησή του σε κατάστημα της Πλατείας Καπνικαρέας. Το 1948 μεταφέρει και πάλι την επιχείρηση στον αριθμό 1 της οδού Καπνικαρέας, όπου παραμένει μέχρι το 1992. Ήδη από το 1957 είχε δημιουργήσει και το κατάστημα στον αριθμό 49 της οδού Μητροπόλεως, όχι βέβαια στη σημερινή του μορφή. Το 1976 άνοιξε ένα ακόμη κατάστημα στην οδό Πανδρόσου και παρέμεινε στην επιχείρηση έως το 1981.\nΆνθρωπος πρωτοποριακός, με ιδέες που απείχαν παρασάγγες από την εποχή του, καθιέρωσε το όνομα Χυτήρογλου ως σημείο αναφοράς στην ελληνική αγορά του υφάσματος και ειδικά της κουρτίνας. Πίστευε πως για να είναι μία επιχείρηση αποδοτική και βιώσιμη, θα πρέπει να σέβεται τους πελάτες. Μια επιχείρηση υπάρχει μόνο όταν τη στηρίζουν οι πελάτες. Σαν επιχειρηματία, τον χαρακτήριζε παροιμιώδης εργατικότητα και αδιάβλητη τιμιότητα. Ήταν ο άνθρωπος που τηρούσε τον προσωπικό του λόγο με ευλαβική συνέπεια, σαν συμβόλαιο.\nΜε τη σύζυγό του, Μαρία, απέκτησαν εφτά παιδιά, την Ουρανία, τον Νικόλαο, τη Βασιλική, τη Ζωή, τον Θεόδωρο, τον Χαράλαμπο και τον Ιορδάνη. Σαν πατέρας ήταν υποδειγματικός. Αν και αυστηρός, προσέφερε στα παιδιά του την αγάπη που ο ίδιος είχε στερηθεί λόγω της πατρικής απώλειας, την οποία βίωσε σε τρυφερή ηλικία. Όντας ανοιχτόμυαλος άνθρωπος, άφησε στα παιδιά του το δικαίωμα της ελεύθερης επιλογής του επαγγέλματος που θα ακολουθούσαν, παροτρύνοντάς τα, όμως, ό,τι κι αν κάνουν να το κάνουν καλύτερα από οποιονδήποτε άλλον. Τα συμβούλευε, επίσης, να πορεύονται πάντα στο δρόμο του Θεού, να έχουν εμπιστοσύνη στις δυνάμεις τους και να μη φοβούνται τίποτα και κανέναν. Συνήθιζε να διακηρύττει πως «δεν υπάρχει χειρότερο πράγμα απ’ το να είναι κάποιος ψεύτης και κλέφτης». Ήταν άνθρωπος φιλότιμος και συμπονετικός, που βοήθησε εκτός απ’ την οικογένειά του και τα ανίψια του. Τον διέκριναν η ταπεινοφροσύνη και η γενναιοδωρία. Αγαπούσε πάρα πολύ τη θάλασσα και υπήρξε δεινός κολυμβητής. Μάλιστα, από το 1963 έως το 1974 διετέλεσε Πρόεδρος των Χειμερινών Κολυμβητών. Πέθανε το 1983 σε ηλικία ογδόντα ενός ετών.\nΗ μητέρα του βιογραφούμενου, γόνος πλούσιας και εξέχουσας ελληνικής οικογένειας της Μικράς Ασίας, ήταν ένας «άγιος» άνθρωπος, πραγματική ηρωίδα, που μεγάλωσε εφτά παιδιά, ενώ παράλληλα εργαζόταν στο κατάστημα του συζύγου της και τις νύχτες έραβε κουρτίνες. Υπήρξε σε όλη της τη ζωή άνθρωπος πράος και γελαστός και, παρότι τα τελευταία χρόνια είχε σοβαρά προβλήματα υγείας, ποτέ δεν έχασε το κουράγιο και την ευχάριστη διάθεσή της. Φτάνοντας στο τέρμα μιας ζωής πλούσιας σε προσφορά, πέθανε σε ηλικία εβδομήντα εννέα ετών.\nΟ Χαράλαμπος γεννήθηκε το 1943 στην Αθήνα. Πέρασε τα παιδικά του χρόνια στη Νέα Σμύρνη. Ξεκίνησε να εργάζεται στο πλευρό του πατέρα του στην τρυφερή ηλικία των πέντε ετών. Η οικογενειακή επιχείρηση αποτέλεσε ένα μεγάλο σχολείο για όλα τα αδέρφια Χυτήρογλου. Σήμερα, κατέχει τη θέση του Διευθύνοντα Συμβούλου της επιχείρησης.\nΗ εταιρεία ΧΥΤΗΡΟΓΛΟΥ Α.Ε., κλείνοντας τα 104 χρόνια, διατηρεί σήμερα καταστήματα όπου εξοπλίζει επαγγελματικούς χώρους, ξενοδοχεία εντός και εκτός Ελλάδος και ντύνει πάντα με επαγγελματισμό τις κατοικίες.\nΣτην προσωπική του ζωή, ο Χαράλαμπος είναι παντρεμένος από το 1974 με τη Μαρία Παπακωνσταντίνου. Το ζευγάρι έχει τρία παιδιά, τον Παύλο, τη Μαρία και την Ελένη. Έχει αποκτήσει τέσσερα εγγόνια και εύχεται να μπορέσουν να προχωρήσουν την εταιρεία άλλα τόσα χρόνια, αφού βέβαια ολοκληρώσουν πρώτα τις ακαδημαϊκές τους υποχρεώσεις.\nΟ Χαράλαμπος μετέδωσε στα παιδιά του τις αρχές και τις αξίες που είχε μεταδώσει στον ίδιο ο πατέρας του. Βασικά του αξιώματα παραμένουν η τιμιότητα κι η ειλικρίνεια. Πιστεύει στον διαρκή εκσυγχρονισμό, ειδικά σ’ αυτή τη δύσκολη εποχή που ο ανταγωνισμός είναι ιδιαίτερα σκληρός. Γνώμη του είναι πως η σταθερή ποιότητα και ο σεβασμός προς τον πελάτη είναι τα αδιαφιλονίκητα συστατικά της σίγουρης επιτυχίας· σωστό προϊόν στη σωστή τιμή.


Πόλεων δε, οπόσας επί τη ηπείρω έδειξε γη και εν νήσους, Λυκόσουρα εστί πρεσβυτάτη και ταύτην είδεν ο ήλιος πρώτην. Παυσανίας, Αρκαδικά\nΑρχαία Λυκόσουρα - βίντεο & φωτογραφίες\nΑναφορά του Ισπανού ιστορικού ερευνητή και συγγραφέα Pedro Olalla\nΗ Αρχαιολογική Εταιρεία το 1903 ανάσκαψε τη περιοχή αποκαλύπτοντας μεταξύ άλλων το Ιερό της Δέσποινας, ένα από τα σημαντικότερα Ιερά της αρχαίας Αρκαδίας το οποίο άκμασε μέχρι το τέλος των ρωμαϊκών χρόνων.\tΠρόκειται ουσιαστικά για ένα λατρευτικό συγκρότημα που αποτελείται από το Ναό της Δέσποινας, το Μέγαρο (Βωμό), τη Μεγάλη Στοά, τους Βωμούς της Δέσποινας, της Δήμητρας και της Μεγάλης Μητρός και το Άλσος.\nΗ Δέσποινα είναι κόρη της Δήμητρας και του Ποσειδώνα. Γεννήθηκε στη Λυκόσουρα κατά την προσπάθεια της Δήμητρας για την εύρεση της Περσεφόνης. Προσφωνείται έτσι αλλά το όνομα της Θεάς είναι άρρητο. Λέγεται Δέσποινα όπως αντιστοίχως η Περσεφόνη προσφωνείται ως Κόρη. Την Δέσποινα ανέθρεψε ο Τιτάνας Άνυτος.\nΗ Δέσποινα είναι ως γηγενής θεά άρρηκτα δεμένη με την Αρκαδική παράδοση. Η εμπράγματη λατρεία της είναι αρχέγονη και διαχρονική.\n…ταύτην μάλιστα θεών σέβουσιν οι Αρκάδες την Δέσποιναν, θυγατέρα δε αυτήν Ποσειδώνος φασίν είναι και Δήμητρος. Επίκλησις ες τους πολλούς εστιν αυτή Δέσποινα, καθάπερ και την εκ Διός Κόρην επονομάζουσιν, ιδία δε εστίν όνομα Περσεφόνη, καθά Όμηρος και έτι πρότερον Πάμφως εποίησαν. Της δε Δεσποίνης το όνομα έδεισα ες τους ατελέστους γραφείν. Παυσανίας, Αρκαδικά\nΗ Μεγάλη Στοά ήταν διακοσμημένη με μαρμάρινα ανάγλυφα με παραστάσεις των Μοιρών με τον Δία, του Ηρακλή με τον Απόλλωνα, των Νυμφών και Πανών και του Πολύβιου. Ανάμεσα στα ανάγλυφα υπήρχε πινακίδα με αναφορά στη μυστηριακή τελετή της Δέσποινας.\nΕμπρός στην Στοά υπάρχουν με τη σειρά ο Βωμός της Δήμητρας, ο Βωμός της Δέσποινας και ο Βωμός της μεγάλης Μητέρας.\nΜετά τους Βωμούς βρίσκεται ο Ναός της Δέσποινας.\nΕντός του Ναού της Δέσποινας υπήρχε το περίφημο σύνταγμα του γλύπτη Δαμοφώντα, που αποτελούνταν από τέσσερα γλυπτά. Στο μέσον ήταν τα κολοσσιαία αγάλματα της Δήμητρας αριστερά και της Δέσποινας στα δεξιά και τα δύο σε καθιστή στάση. Τις δύο Θεές πλαισίωναν η Αρτέμιδα αριστερά και ο Τιτάνας Άνυτος στα δεξιά σε όρθια στάση.\nΗ Δήμητρα κρατούσε δάδα στο ένα χέρι και με το άλλο ακουμπούσε στη Δέσποινα. Η Δέσποινα κρατούσε με το αριστερό χέρι σκήπτρο και στα γόνατα έχει ακουμπισμένη μια κίστη που την κρατούσε με το άλλο χέρι. Η κίστη είναι ένα πλεκτό κουτί κυλινδρικού σχήματος με κάλυμμα στο οποίο φυλάσσονταν λατρευτικά μυστηριακά αντικείμενα. Στο πέπλο της Δέσποινας υπήρχαν παραστάσεις Αετών, Κεραυνών, Νηρηίδων, Τρίτωνων, Νικών, και σειρά ανθρώπινων μορφών με κεφαλές όνων, αλόγων, κριών και άλλων ζώων.\nΗ Αρτέμιδα απεικονίζονταν με ένδυμα από δέρμα ελαφιού, έφερε φαρέτρα και στο ένα χέρι κρατούσε δάδα και στο άλλο δύο φίδια. Δίπλα της κάθεται κυνηγετικό σκυλί. Ο Τιτάνας Άνυτος ήταν οπλισμένος.\nΚάτω από τα αγάλματα βρίσκονταν άλλα που παρίσταναν Κουρήτες ενώ στο βάθρο του συντάγματος υπήρχαν σε ανάγλυφα Κορύβαντες.\nΤο συνολικό πλάτος του συντάγματος ήταν 8,40 μέτρα ενώ το ύψος ήταν 5,90 και καταλάμβανε όλο το πλάτος του Ναού. Θραύσματα του συντάγματος εκτίθενται σήμερα στο Εθνικό Αρχαιολογικό Μουσείο.\nΤο Μέγαρο της Δέσποινας, είναι ένα επιβλητικό οικοδόμημα-βωμός, όπου τελούνταν μυστηριακές τελετές. Η θέση του εντοπίζεται σε ύψωμα νότια του Ναού της Δέσποινας. Ήταν χτισμένο σε δύο επίπεδα. Το πρώτο επίπεδο είχε περίβολο και διέθετε δύο κλίμακες δεξιά και αριστερά. Εντός του περιβόλου ήταν ο Βωμός. Στο ανώτερο επίπεδο ήταν διαμορφωμένη Στοά. Στο Μέγαρο τελούνταν Μυστήρια και οι Αρκάδες θυσίαζαν άφθονα ζώα στην Δέσποινα.\nΜετά το Μέγαρο υπήρχε το Άλσος αφιερωμένο στη Δέσποινα περιβαλλόμενο από λίθινο τοίχο. Εντός του υπήρχαν μεταξύ άλλων δένδρων και μια ελιά και μια βελανιδιά με κοινή ρίζα. Μετά το Άλσος υπήρχαν Βωμοί του Ίππιου Ποσειδώνα πατέρα της Δέσποινας και άλλων Θεών. Στο τελευταίο βωμό υπήρχε επιγραφή ότι ήταν κοινός όλων των Θεών.\nΗ Λατρευτική Επιγραφή\nΕντός του Ιερού της Δέσποινας ήρθε στο φως από την αρχαιολογική σκαπάνη η εξής επιγραφή του 3ου αιω. π.χ.χ. που σήμερα φυλάσσεται στο Επιγραφικό Μουσείο (Αθήνα).\n—————— μη εξέστω\nπαρέρπην έχοντας εν το ιερόν τας\nΔεσποίνας μη χρυσία όσα μη ιν ανά-\nθεμα μηδέ πορφύρεον ειματισμόν\nμηδέ ανθινόν μηδέ μέλανα μηδέ υπο-\nδήματα μηδέ δακτύλιον. ει δ’ αν τις\nπαρένθη έχων τι των α στάλα κωλύει\nαναθέτω εν το ιερόν. μηδέ τας τρί-\nχας αμπεμπλεγμένες, μηδέ κεκαλυμ-\nμένος. μηδέ άνθεα παρφέρην, μηδέ\nμύεσθαι [….] κυένσαν μηδέ θη-\nλαζομέναν. τος δε θύοντας πος θύη-\nσιν χρέεσθαι ελαίαι, μύρτοι, κηρίοι,\nολοαίς αιρολογημέναις, αγάλματι,\nμάκωνσι λευκαίς, λυχνίοις, θυμιά-\nμασιν ζμύρναι, αρώμασιν. τος δε θύ-\nοντας ται Δέσποιναι θύην\nθήλεα λευκά —————————–\n———————–να μην επιτρέπεται\nνα εισέλθει στο ιερό της Δέσποινας έχοντας\nχρυσά παρά μόνο όσα προορίζονται για αναθήματα\nούτε με πορφυρό ούτε ποικιλόχρωμο ούτε μαύρο ιματισμό\nούτε με υποδήματα ούτε με δακτυλίδι\nΕάν κανείς εισέλθει έχοντας με κάποιο από αυτά που η επιγραφή\nαυτή κωλύει, να τα αναθέσει στο ιερό.\nΟύτε τα μαλλιά να έχει ξέπλεκα, ούτε κεκαλυμμένος να είναι.\nΟύτε άνθη να φέρει ούτε να μυηθεί εγκυμονούσα ή θηλάζουσα.\nΟι δε θύοντες να χρησιμοποιούν για τη θυσία ελιές, μύρτους, κερήθρα,\nχοντραλεσμένο κριθάρι, μικρά αφιερώματα*, λευκές παπαρούνες,\nλυχνάρια, θυμιάματα σμύρνα, αρώματα.\nΑυτοί που θυσιάζουν στη Δέσποινα να θύουν λευκά θηλυκά ζώα.\nΜέτων - Τάκης Παναγιωτόπουλος\nΠΑΥΣΑΝΙΟΥ ΕΛΛΑΔΟΣ ΠΕΡΙΗΓΗΣΙΣ – ΑΡΚΑΔΙΚΑ – ΕΚΔΟΤΙΚΗ ΑΘΗΝΩΝ\nΗ ΕΛΛΗΝΙΚΗ ΕΠΙΓΡΑΦΙΚΗ – MARGHERITA GUARDUCCI – ΕΚΔ. ΜΙΕΤ σελ. 298-300


Ο T. Rex ίσως δεν ήταν ο μόνος Τυραννόσαυρος - Ειδήσεις - Σαν Σήμερα .gr\nΟ T. Rex ίσως δεν ήταν ο μόνος Τυραννόσαυρος\nΕίναι πιθανό να υπήρχαν τρία διαφορετικά είδη Τυραννόσαυρου, εκτιμούν οι επιστήμονες.\nΔεν υπήρξε ένας και μοναδικός Τυραννόσαυρος στην οικογένεια των τρομερών αυτών δεινόσαυρων, αλλά πιθανώς άλλα δύο συγγενικά είδη πέρα από τον γνωστό Τyrannosaurus Rex (γνωστότερο εν συντομία ως T.rex).\nΑυτό προκύπτει σύμφωνα με νέες εκτιμήσεις των επιστημόνων που έκαναν μια ενδελεχή ανατομική σύγκριση στα έως τώρα σκελετικά απολιθώματα που έχουν βρεθεί και τα οποία φαίνεται να παραπέμπουν σε τρία διαφορετικά είδη.\nΟι ερευνητές, με επικεφαλής τον παλαιοντολόγο Γκρέγκορι Πολ, οι οποίοι έκαναν τη σχετική δημοσίευση στο περιοδικό εξελικτικής βιολογίας «Evolutionary Biology», ανέλυσαν τα απολιθώματα 37 Τυραννόσαυρων που έχουν ανακαλυφθεί στη Βόρεια Αμερική σε διάφορα γεωλογικά στρώματα, άρα προέρχονται από διαφορετικές εποχές.\nΠροτείνεται έτσι ότι, πέρα από τον T.rex, υπήρξαν ο «αυτοκρατορικός» Tyrannosaurus imperator και ο πιο «θηλυκός» Tyrannosaurus regina. Οι ερευνητές δεν απέκλεισαν πάντως ότι η παρατηρούμενη ποικιλομορφία στα απολιθώματα οφείλεται σε ακραίες ατομικές διαφορές του ίδιου του T.rex ή σε σεξουαλικό διμορφισμό (ανατομικές διαφορές μεταξύ αρσενικών και θηλυκών), παρά σε διαφορετικά εξελικτικά είδη.


Το "She Got Me" του Luca Hänni στο Top 10 του Shazam Greece! - tralala.gr\nΤο “She Got Me” του Luca Hänni στο Top 10 του Shazam Greece!\nΑθανασία Βογιάρη Posted On 29 Ιουνίου, 2019\nΟ Luca Hanni ξεκίνησε την καριέρα του το 2012. Ήταν μόλις 17 ετών όταν κέρδισε το Deutschland sucht den Superstar, την Γερμανική version του Pop Idol. Ήταν ο πρώτος μη-Γερμανός (έχει καταγωγή από την Ελβετία) που καταφέρνει κάτι τέτοιο, όπως επίσης είναι ο νεότερος που έχει κερδίσει τον συγκεκριμένο διαγωνισμό.\nΟ 24χρονος –πλέον- Luca, μεγάλωσε σε μουσική οικογένεια. Ξεκίνησε να μαθαίνει drums όταν ήταν πέντε, στη συνέχεια πιάνο, κιθάρα όπως επίσης έκανε και μαθήματα φωνητικής. Το debut single του έφτασε στο #1 σε Γερμανία, Αυστρία και Ελβετία και ακολούθησαν sold out shows, festivals και πολλές τηλεοπτικές εμφανίσεις. Έχει επίσης κερδίσει αρκετά μουσικά βραβεία όπως μεταξύ άλλων Swiss Music Award και Kids’ Choice Awards το οποίο έχει λάβει δύο φορές.\nΟ Luca Hanni είναι πολύ κοντά με τους fans του. Ανταποκρίνεται στα μηνύματά τους, απαντάει σε email, τους συναντά από κοντά και όπως ο ίδιος δηλώνει χαρούμενος «Οι fans μου είναι φανταστικοί. Είναι ο πυρήνας της καριέρας μου. Χωρίς αυτούς δεν θα είχα φτάσει εδώ που είμαι σήμερα. Είναι σημαντικοί για την δουλειά μου και ανυπομονώ να συνεχίσω την καριέρα μου μαζί τους».\nΤο super hit του “She Got Me” το έγραψε ο ίδιος μαζί με μια ομάδα από γνωστούς δημιουργούς. Το τραγούδι που έχει Middle Eastern στοιχεία και εντυπωσιακό ρυθμό θα σε κάνει να χορέψεις αμέσως «Με αυτό το track θέλω να διαδώσω και να μοιραστώ το πάθος μου για το χορό και την μουσική με όλο τον κόσμο», δήλωσε ο ίδιος.\nΤο “She Got Me” κέρδισε το κοινό στο φετινό διαγωνισμό της Eurovision και ήδη θεωρείται ένα από τα καλύτερα tracks που ακούσαμε φέτος.\nΣυνέντευξη | Κατερίνα Λιόλιου: «Θεωρώ ότι έχω περάσει το στάδιο που πρέπει να αποδείξω ότι δεν είμαι απλά μία εξωτερική εμφάνιση»!\nΕλεάννα Καπάνταη 8 Φεβρουαρίου, 2021\nΤι σου έφταιξα» | Το νέο τραγούδι του Δημήτρη Γιώτη με την υπογραφή των Κυριάκου Παπαδόπουλου και Ηλία Φιλίππου!\nΕλεάννα Καπάνταη 9 Φεβρουαρίου, 2021\nΈλενα Τσαγκρινού – «El Diablo» | Κυκλοφόρησε και έγινε YouTube trend μέσα σε λίγες ώρες!\nΈλενα Τσαγκρινού | Πότε θα αποκαλυφθεί το τραγούδι της Κύπρου για την Eurovision;\nStefania | Με το “Adrenaline” η Ελλάδα στην Eurovision του 2021;\nSNIK: Ο κορυφαίος ράπερ της Ελλάδας, κέρδισε το βίντεο κλιπ της χρονιάς!


Κυρ. Μητσοτάκης: Δεν θα σαγηνεύσουμε τους συμπολίτες μας με ψεύτικες μονταζιέρες | NewsNowgr.com\nΟ Πρόεδρος της Ν.Δ. σημείωσε ότι «είμαστε η παράταξη που την επόμενη ημέρα θα μειώσουμε τους φόρους για όλους τους Έλληνες. Θα μειώσουμε τον ΕΝΦΙΑ 30%, τον φόρο στις επιχειρήσεις από το 29 στο 20%, δύο συντελεστές ΦΠΑ στο 22 και στο 11% και θα πετύχουμε να μην μειωθεί το αφορολόγητο».\n«Αυτή η συγκέντρωση μου θυμίζει κάτι από άλλες εποχές. Η Λάρισα σήμερα στέλνει το μήνυμα της μεγάλης πολιτικής αλλαγής. Μήνυμα ενότητας, μήνυμα νίκης στις εκλογές της 26ης Μαΐου», ανέφερε ο Πρόεδρος της Ν.Δ. Κυριάκος Μητσοτάκης, μιλώντας στην πλατεία Ταχυδρομείου στην Λάρισα.\n«Μπαίνουμε στην τελική ευθεία ώστε την 26η Μαΐου να στείλουμε όλες και όλοι μαζί από κάθε γωνιά της Ελλάδος ένα μήνυμα. Ως εδώ με τη χειρότερη κυβέρνηση που γνώρισε ο τόπος από τη μεταπολίτευση και μετά. Θα γραφτεί το βράδυ της 26ης Μαΐου η πρώτη σελίδα για τη μεγάλη πολιτική αλλαγή που έχει τόσο ανάγκη ο τόπος. Μπορούμε να πάμε την Ελλάδα μπροστά. Να ξαναχτίσουμε μια πατρίδα ενωμένη, αξιοπρεπή που θα φροντίζει όλους και πρωτίστως τους πιο αδύναμους», επισήμανε. Και πρόσθεσε: «Δεν χωράει καμία χαλαρή ψήφος. Όλες και όλοι να πάμε και να στείλουμε το μήνυμα ως εδώ. Τώρα είναι η ώρα της πολιτικής αλλαγής».\nΑφήνοντας αιχμές κατά του Πρωθυπουργό, χωρίς να τον ονοματίζει ο κ. Μητσοτάκης τόνισε: «Όσο αυτός θα διχάζει, εγώ θα ενώνω, γιατί αυτό είναι το αίτημα σήμερα της ελληνικής κοινωνίας. Εμείς δεν έχουμε τη δυνατότητα να μοιράσουμε χρήματα, να σαγηνεύσουμε τους συμπολίτες μας με επιδόματα, δεν χρησιμοποιούμε ψεύτικες μονταζιέρες». «Έχουμε όμως τη δύναμη της φωνής μας και είμαστε σίγουροι ότι έχουμε το δίκιο με το μέρος μας. Έχουμε μαζί μας τη σιωπηρή πλειοψηφία της Ελλάδος που ψάχνει την πολιτική αλλαγή», είπε.\nΑναφερόμενος στην οικονομική πολιτική της Ν.Δ. υπογράμμισε ότι «θα μειώσουμε τους φόρους και ναι, εμείς είμαστε αυτοί που θα φέρουμε πολλές νέες επενδύσεις, δηλαδή νέες δουλειές. Εμείς ξέρουμε πως δουλεύει η ιδιωτική οικονομία. Και στηρίζουμε τον μικρομεσαίο επιχειρηματία, τον ελεύθερο επαγγελματία» και ανέφερε ότι «τσακίσουμε τα κυκλώματα των παράνομων ελληνοποιήσεων αγροτικών προϊόντων ξεκινώντας με το γάλα. Και ξέρουμε ποιοι το κάνουν».\nΕν συνεχεία ανέφερε ότι: «Θα ήταν πολύ πιο εύκολο να τάζω πράγματα που γνωρίζω ότι δεν μπορούν να γίνουν πράξη. Επέλεξα από την πρώτη ημέρα να σας μιλήσω τη γλώσσα της αλήθειας γιατί αυτό αξίζουν οι Έλληνες και μετά τα δύσκολα χρόνια της κρίσης όλοι μας ωριμάσαμε. Το ίδιο και εμείς ως Ν.Δ. Κάναμε την δική μας αυτοκριτική. Αλλάξαμε και αλλάζουμε συνέχεια. Δεν είμαστε απλά ενωμένοι αλλά και ανανεωμένοι. Είμαστε η νέα Ν.Δ. που κρατάει ως κόρη οφθαλμού της παρακαταθήκη και τις αξίες του Κωνσταντίνου Καραμανλή».\nΑπευθυνόμενος στους πολίτες οι οποίοι ψήφισαν ΣΥΡΙΖΑ στις τελευταίες εκλογές που, όπως τόνισε, «πίστεψαν πράγματι ότι μπορούσαμε να σκίσουμε με ένα νόμο και ένα άρθρο τα μνημόνια», τόνισε: «Είδαν, έμαθαν και έχουν το δικαίωμα να διορθώσουν το λάθος τους. Ελάτε μαζί μας να συμπορευτούμε σε αυτό το μεγάλο αγώνα για την πολιτική αλλαγή».\nΕπισήμανε πως στις εκλογές αυτές «δίνουμε αγώνα για την ποιότητα της Δημοκρατίας μας». «Δεν θα απειλήσω κανέναν, δεν θα πω ότι θα βάλω κανέναν τρία μέτρα κάτω από το χώμα. Δεν θα διχάσω κανέναν», σημείωσε και πρόσθεσε πως «η Ν.Δ. πρέπει να βγει πανίσχυρη από την κάλπη των ευρωεκλογών», καλώντας παράλληλα τα νέα παιδιά να ψηφίσουν και με το μυαλό και με την καρδιά.\n"Πράσινο φως" από τον Μαρτίνς για τον Βέλεθ\nΜητσοτάκης: Απόδειξη αδυναμίας, όχι ισχύος όσα συμβαίνουν σήμερα στην Κωνσταντινούπολη (vid)\nΈνωση Αθηνών: Έλλειψη υλικών...... Τροχοπέδη για την αποτελεσματικότητα


Στο διάγγελμά του της Παρασκευής ο δήμαρχος, στριμωγμένος εμφανώς και αμήχανος υπενθύμισε σε όλους τα έργα του της τετραετίας. Σε μια αποστροφή του λόγου του λοιπόν είπε μια μεγάλη αλήθεια. Ερήμην του νομίζω. Είπε επί λέξει: «Ο κόσμος κάθε μέρα σκουντουφλάει πάνω στα έργα μου».\nΣκουντουφλάω -ω σημαίνει σκοντάφτω και είναι διαφορετικής σημασίας από το σκουντουφλιάζω που σημαίνει είμαι δύσθυμος. Αλλά το ένα δεν αποκλείει το άλλο. Ίσα-ίσα Και να που βρέθηκε κι ένα σημείο που δε θα διαφωνήσει κανένας εχθρός με το δήμαρχο. Και δεν θα διαφωνήσουν οι εχθροί διότι πολλάκις καταγράφουν τα σημεία του σκουντουφλήματος και της σκουντούφλας καθημερινά στην πόλη κι ας δέχονται την απαξίωση, τη χλεύη, τις ύβρεις και το διασυρμό πολλές φορές απ τον ίδιο το δήμαρχο και τους οπαδούς-ψηφοφόρους.\nΚαι υπάρχουν άφθονα σημεία στην πόλη που σκουντουφλάει κανείς πάνω τους με αποτέλεσμα να εμπαίζεται ο καθείς ως γκρινιάρης ήτοι σκουντούφλης. Ας απαριθμήσουμε λοιπόν όσα αντέξουμε:\nΠρώτα – πρώτα σκουντουφλάνε οι πεζοί που αναγκάζονται καθημερινά να κατεβαίνουν από τα πεζοδρόμια και να περπατάν στο δρόμο με κίνδυνο να τους πατήσουν αυτοκίνητα και μηχανάκια που τα οδηγούν σκουντούφληδες οδηγοί.\nΣκουντουφλάνε και οι γονείς με τα καρότσια και οι άνθρωποι που έχουν κινητικά προβλήματα, και ο μαθητής και ο γέροντας με τη μαγκούρα με αποτέλεσμα μια διαρκή σκουντούφλα απ όλους.\nΆλλο σημείο σκουντουφλήματος είναι αυτές οι πινακίδες, δεν ξέρω τι είναι ακριβώς, που έχουν τοποθετηθεί στο δρόμο μπροστά απ’ το Μουσείο. Κανείς δεν ξέρει ούτε καν πως να τις ονομάσει, ούτε ποιά είναι η χρησιμότητά τους, ούτε ποιός ο λόγος τοποθέτησής τους. Μπήκαν εκεί ένα χρόνο πριν και το μόνο που κάνουν είναι να στέκονται εκεί ακαλαίσθητες και ογκώδεις μπροστά απ τις προσόψεις των καταστημάτων. Αυτές οι πινακίδες είναι η αιτία της σκουντούφλας των καταστηματαρχών.\nΟι οδηγοί σκουντουφλάνε κάθε μέρα στην κίνηση. Δρόμοι απροσπέλαστοι, οχήματα ακινητοποιημένα. Ένα σιδερένιο ποτάμι. Μια απόσταση διάρκειας 10 λεπτών έχει μετατραπεί σε οδύσσεια.\nΆνθρωποι που βιάζονται να πάνε στη δουλειά τους ή να επιστρέψουν στο σπίτι τους έπειτα από μια κουραστική μέρα, δε θέλουν και πολύ να γίνουν σκουντούφληδες. Δε θα αναφέρω τι συμβαίνει αν κάποιο ασθενοφόρο ή όχημα της Πυροσβεστικής χρειαστεί να διασχίσει τους δυο δρόμους που δέχονται όλη την κίνηση. Σ’ αυτήν την περίπτωση δε θα μιλήσουμε για δυσθυμία ή σκουντούφλα αλλά για απελπισία.\nΤο καλοκαίρι είναι προ των πυλών. Το Άργος είναι μια απ’ τις θερμότερες πόλεις της Ελλάδας. Συχνά το θερμόμετρο σκαρφαλώνει ακόμα και πάνω απ’ τους 40 βαθμούς. Αυτές τις μέρες αποφεύγει ο καθένας να διασχίσει το απέραντο τσιμέντο της Ανάπλασης. Κάποιες φορές όμως όσο κι αν έχει αναπτυχθεί το αίσθημα της επιβίωσης και της αυτοσυντήρησης, οι άνθρωποι αναγκάζονται να περάσουν απ’ την πλατεία ή την τοποθεσία που ήταν το παλιό πάρκο. Σκουντουφλάνε τότε πάνω στα τσιμέντα και θυμούνται τα δέντρα που καρατομήθηκαν για να φυτρώσουν στη θέση τους τραπεζοκαθίσματα με αποτέλεσμα να μεμψιμοιρούν και να μετατρέπονται σε σκουντούφληδες.\nΤα βραδάκια του καλοκαιριού είναι δύσκολο οι άνθρωποι να κρατηθούν στο σπίτι. Ακόμα κι όταν ζουν σε μια πόλη χωρίς βλάστηση βγαίνουν αναζητώντας απεγνωσμένα λίγη δροσιά. Αν υπάρχουν παιδιά υπάρχει κι ένας λόγο παραπάνω να βγεις. Βγαίνουν για να παίξουν τα παιδιά. Και στο σημείο αυτό σκουντουφλάς πάνω στη μία και μοναδική στο είδος της παιδική χαρά. Η πρωτοτυπία αυτής της παιδικής χαράς είναι ότι δεν έχει παιχνίδια συνηθισμένα. Έχει αναχώματα. Κάτι σαν ανεστραμμένους χρωματιστούς ιπτάμενους δίσκους με ένα πέρασμα από κάτω. Και τα παιδιά μπαινοβγαίνουν ένα-ένα σ αυτό το κάτι σαν πέρασμα. Κι επειδή τα παιδιά στην πόλη μας είναι έξυπνα βαριούνται γρήγορα. Σκουντουφλιάζουν τα παιδιά, σκουντουφλιάζουν κι οι γονείς και φεύγουν. Κατευθύνονται τότε προς τη Ν.Κίο ή το Ναύπλιο που στερούνται πρωτοτυπίας κι έχουν συνηθισμένες παιδικές χαρές. Που δε σκουντουφλάς πάνω τους. Αλλά δε σκουντουφλιάζεις κιόλας.\nΗ πόλη αυτή πορεύτηκε ανά τους αιώνες ως Πολυδίψιον Άργος. Η έλλειψη του υγρού στοιχείου κανέναν δεν ενοχλούσε. Οι κάτοικοι έμαθαν να αγαπάνε τις πέτρες και τη λιτότητα του τοπίου. Ή έστω να την αποδέχονται. Ώσπου ένα ποτάμι άρχισε να κυλάει στο κέντρο της πόλης. Και για να κυλήσει το ποτάμι φτιάχτηκε και μια γέφυρα. Που χώρισε την πόλη στα δύο. Χώρισε και τους κατοίκους. Οι άνθρωποι σκουντουφλάνε καθημερινά πάνω της. Είναι απότομη. Δε μπορεί να διαβεί ο καθένας τη γέφυρα αυτή. Άτομα με κινητικά προβλήματα ούτε που το προσπαθούν. Ούτε και οι ηλικιωμένοι. Ούτε και οι συνοδοί ανθρώπων που κινούνται με αμαξίδια. Ούτε και οι γονείς με τα καροτσάκια των παιδιών. Κι έτσι όλοι αυτοί κάνουν το γύρο της πλατείας και κυκλοφορούν σκουντούφληδες και κατηφείς Από κάτω απ τη γέφυρα κυλάει το ποτάμι. Αν δεν σκουντουφλήσεις στη γέφυρα θα σκουντουφλήσεις στο ποτάμι. Διαφυγή καμιά.\nΣτα χλωριωμένα του νερά παρέσυρε παλιές συνήθειες, συλλογικές μνήμες, τη φυσιογνωμία της πόλης ενώ διατάραξε και τις σχέσεις των ανθρώπων.\nΠαρά τις ελπίδες που καλλιεργήθηκαν τα μαγαζιά πέριξ των όχθεων του ποταμού παραμένουν άδεια. Είναι φανερό πια ότι το καρναβάλι, η Μ. Παρασκευή και η γιορτή του πολιούχου αδυνατούν να συντηρήσουν τις ελπίδες. Πόσο μάλλον να συντηρήσουν επιχειρήσεις.\nΟι θαμώνες λιγοστοί και σκουντούφληδες. Οι μαγαζάτορες και σκουντούφληδες και καταπτοημένοι. Το τοπίο αξιοθρήνητο. Οι διαβάτες σκυφτοί. Τα σεκιούριτι που φυλάνε το ποτάμι συνηθισμένοι στο ρόλο τους, σκουντούφληδες σκουντουφλάνε στην ερημιά.\nΈνας απλός τρόπος για να γνωρίσει κανείς μια πόλη είναι να παρατηρήσει πώς δουλεύουν, πώς ζουν, πώς διασκεδάζουν οι άνθρωποι. Στη δική μας πόλη οι άνθρωποι δουλεύουν, ζουν, διασκεδάζουν σκουντουφλώντας στην ανάπλαση.\nΑπό σήμερα... 29 Μαΐου 2018\nσκουντουφλώντας και στο μίνι κολυμβητήριο!\nΠως γυρνούν τα χρόνια\nΟ δήμαρχος από τηλεοπτικός υποστηρικτής των αγροτών και κτηνοτρόφων της Αργολίδας κάποτε\nΣήμερα γκρέμισε το κτιριο του πρώην Γαλακτοκομικού Συνεταιρισμού Αργολίδας, χτισμένο με το υστέρημα των τσοπάνηδων και επίσης επί\nΘητείας του υποβάθμισε εντελώς την Χονδρική Αγορά Άργους μετατρέποντας τη σε αποθήκη εργοτάξιο των συνεργείων του Δήμου, ενώ άλλοι Δήμοι εντάσσουν στο ΕΣΠΑ, αγορές ή Δημοπρατήρια Τοπικών αγροτικών προϊόντων.\nΠως αλλάζει η εξουσία τον άνθρωπο!\n“Επιτυχία” η ανάπλαση\n“Επιτυχία” το κολυμβητήριο\n“Επιτυχία” με νέα πλατεία σήμερα\n“Επιτυχία” στα σκουπίδια\n“Επιτυχία” με τα φαντ!!!\nΠως και “ξέφυγε η αξιοποίηση” των παλαιών σφαγείων?\nΠάντως παρά τη συνεχή πλύση εγκεφάλου\nΝίκος Κούκος 29 Μαΐου 2018\nΠάντως άρχισαν τα γκρεμίσματα στον γαλακτοκομικό, ενώ η άδεια κατεδάφισης που εκδόθηκε στις 25/5 αναφέρει ότι η έναρξη εργασιών μπορεί να γίνει τουλάχιστον 20 μέρες μετά…\nΑνώνυμος 29 Μαΐου 2018\nΟ καθένας μπορεί να έχει την αποψή του για το θεμα της ανάπλασης ως προς το αποτέλεσμα και την\nθετική ή αρνητικη συνεισφορά της στην πόλη.\nΕγω θέλω να μου απαντήσει κάποιος με ποιά κοινωνική εξουσιοδότηση ο ΕΝΑΣ και ΜΟΝΑΔΙΚΟΣ αποφάσισε τόσο να αλλάξει τον χαρακτήρα της πόλης και να τον μετατρέψει σε τουριστικό\n(και το αποτέλεσμα ειναι ορατο δια γυμνού οφθαλμού..Ούτε τουρίστες έφερε αλλά έδιωξε τόσο τα Αργείτικα χωρία όσο και του Αργείτες με την ανάπλαση)…\nκαι με ποιο Συλλογικό Φορέα διαβουλεύτηκε πριν τον σχεδιασμό του έργου ?\nΣας απαντώ εγώ…….με κανέναν…… διότι απλουστατα δεν μπορεί λόγω ιδιοσυγκρασίας να διαβουλευτεί με κανένα και θελει πάντα ολη τη δόξα δικη του …μονο που τώρα θα ειναι όλη η αποτυχία δική του…..\nΦυσικά θα αποχωρήσει και δεν θα κατέβει στις επόμενες εκλογές ως διωκόμενος απο τα συμφέροντα που δεν τον αφησαν να ολοκληρώσει το μεγαλειώδες έργο του……δηλ τη μεγαλειώδη καταστροφή….\nδεν ειναι ο τυπος που αποχωρει ή υποχωρει Θα μεινει και θα το παλεψει μεχρι τελους. Και οχι με ορθοδοξους τροπους ,επειδη με ορθοδοξους τροπους θα χασει πανηγυρικα. Το παιχνιδι γινεται σκληρο και ολοι πρεπει ναμαστε προετοιμασμενοι για σκληρα χτυπηματα και μεθοδολογια αναλογη του καμποσισμου που με τοση επιμονη και σκληρη δουλεια εστησε .\nΚαι αυτο ειναι το προβλημα στην πολη και οχι η αναπλαση Η αναπλαση ειναι η αφορμη Η καταστροφη της πολης ειναι η αφορμη\nΗ αιτια ειναι ο καμποσισμος\nΔημήτρης 29 Μαΐου 2018\nΔηλαδή πριν τον Καμπόσο σας άρεσε το Άργος περισσότερο;\nΠόσο μίζεροι είστε…\nΕίσαι απ τους ξεβλαχεμένους εσύ;\nΔηλαδή εσείς δε θυμάστε ότι κατέβαιναν από όλες τις γύρω περιοχές γιατί ήταν εμπορικό κέντρο και έσφυζε από ζωή; Τώρα συμβαίνει αυτό;\nGeo S 28 Μαΐου 2018\nΝαι όλοι μεγαλώσαμε με τα βρωμοπευκα..\nΚαθόλου δεν μου λείπουν που ξεβρωμισε η πλατεία!\nΤο θέμα με τους δρόμους όμως υπάρχει.\nΌχι ότι έχουμε και πολλές δυνατότητες σαν πόλη από θέμα ρημοτομιας..\nΊσως βέβαια να βόλευε διέλευση χαμηλής ταχύτητας τουλάχιστον το πρωί από την πλατεία.\nΠάντως το απόγευμα και το βραδυ τα πιτσιρίκια με τα ποδήλατα το ευχαριστιούνται και με το παραπάνω..\nΑνώνυμος 28 Μαΐου 2018\nγια τα πευκα που ξεβρωμισε η πλατεια σε τι συζητηση να μπεις; Αλαλα τα χείλη. Για τα πιτσιρίκια που χαιρονται με τα ποδηλατα στην πλατεια ,ετσι γινεται σε ολες τις πλατειες των χωριων.Δε μπορει θα το θυμασαι\nΕνώ σε πολλές ευρωπαικές πόλεις προσπαθούν να αυξήσουν με κάθε τρόπο το πράσινο,εδώ εμείς βλέπουμε τα δέντρα περιττά, το τσιμέντο ταιριάζει βλέπεις περισσότερο στην ψυχοσύνθεσή μας. Σε τσιμεντανθρώπους λοιπόν ,μάλλον αξίζουν αντίστοιχοι δήμαρχοι για να παίρνουν αποφάσεις για τη ζωή τους.\nΤαλαίπωρος εποχούμενος Αργείος 28 Μαΐου 2018\nΑφού αγαπητέ Geo S δεν σου λείπουν τα βρωμόπευκα όπως λες, άντε να τα εξαφανίσουμε και από το παλιό πάρκο του Μπόνη και από τον λόφο του Προφήτη Ηλία και από το λόφο της Λάρισας (όσα απόμειναν και δεν έχουν ήδη ξεραθεί). Εμένα όπως μου λείπουν οι ανθισμένες νεραντζιές – που απέμειναν ελάχιστες. Μου λείπουν τα παλιά φωτιστικά που έδιναν έναν χαρακτήρα ρετρό στην πλατεία, Μου λείπει το Καζινό που ισοπεδώθηκε χωρίς καμιά λογική. Μιλάμε για μια ανάπλαση η οποία αντί να φροντίσει να ενσωματώσει στο καινούργιο, το οποίο ήθελε να δημιουργήσει, στοιχεία και χαρακτηριστικά της πόλης που υπήρχαν για δεκάδες χρόνια τα ξεπάτωσε εν μια νυκτί και τα πέταξε στον κάλαθο των αχρήστων. Μια ανάπλαση η οποία δημιούργησε σειρά κυκλοφοριακών προβλημάτων τα οποία ακόμα προσπαθεί να επιλύσειη Δημοτική Αρχή και για τα οποία απ’ ό,τι μαθαίνω θα χρειαστεί ακόμη μια κυκλοφοριακή μελέτη – λες και δεν έφταναν ήδη δύο ή τρεις. Μία ανάπλαση η οποία αντί να εντάξει στην μελέτη της το στολίδι της Δημοτικής Αγοράς η οποία κακοποιείται καθημερινά από τους ενοίκους της και εγκαταλείπεται στην τύχη της με κίνδυνο να καταρρεύσει την άφησε τελείως έξω. Για να τελειώνω, όλοι εμείς οι Αργείοι δεν είμαστε άμοιροι ευθυνών. Έχουμε την Δημοτική Αρχή που μας αξίζει γιατί η πλειοψηφία από εμάς την εξέλεξε. Έχουμε τον δήμαρχο που μας αξίζει γιατί εμείς τον επιλέξαμε και με μεγάλο μάλιστα ποσοστό για να μας το υπενθυμίζει συνέχεια, έχουμε την αντιπολίτευση που μας αξίζει γιατί και αυτούς εμείς τους ψηφίσαμε. Έχουμε την ευθύνη που μας αναλογεί γιατί μπροστά στα τερατώδη που συμβαίνουν σιωπάμε και αδιαφορούμε. Περαστικά μας…\nMario Contes 28 Μαΐου 2018\nΔυστυχώς και πάλι βλέπω για ακόμη μια φορά σε καποια επαρχιακή πόλη της Ελλάδας να προτείνονται οι μικρότητες .\nΔεν είμαι κάτοικος του Άργους, σαν επισκέπτης προ ημερών όμως θαύμασα την περιποιημένη πόλη σας, το ωραιότατο κεντρικό παρκο με τα νερά και την γέφυρα , την καθαρή σας πόλη και πολλά άλλα !\nΕάν για μικροσυμφεροντα εκλογικά καταφερεστε εναντίον του Δημάρχου σας, τότε ΚΑΚΩΣ !\nΑν μη τι άλλο εκτιμήσετε το έργο του και απολαύστε την πόλη σας, το πολύ όμορφο Άργος ….\nΤην πατρίδα του Μέγιστου των Ελλήνων !\nΠροσωπικά, ΕΥΓΕ στον Δήμαρχο σαςγια το έργο του.\nαν δε ζειτε, δε δουλευετε ή δεν εχετε εδω την καθημερινοτητα σας πως μπορειτε να εχετε αποψη; Εδω δε μιλαμε για την εικονα της πολης και δε μιλαμε μονο για το κεντρο που εσεις ως επισκεπτης βλεπε και θαυμαζετε .Μιλαμε για την υποβαθμιση της ζωης των κατοικων\nυγ το contes επιθετο ειναι ή τιτλος ευγενειας\nΜάλον Mario, δεν έχεις δει πάρκο με νερά και γέφυρες.\nΔεν έχεις πάει σε άλλη πόλη με νερά με πάρκα με γέφυρες;\nΤο εντυπωσιακό όμως είναι ότι ήρθες στη πόλη μας, σε μάγεψε και παρακολουθείς τον τοπικό τύπο και παρενβαίνεις.\nΑνώνυμος 30 Μαΐου 2018\nΆσε ρε Δημητράκη. Πόσα ψεύτικα προφίλ πια θα φτιάξεις; Άκου Mario Contes…\nΟ Μακεδόνας 27 Μαΐου 2018\nΗ εικόνα του Δημάρχου στο τελευταίο διαγγελμά του ήταν αυτή του ανθρώπου που κανείς δεν θέλει να έχει για φίλο του. Μας απαρίθμησε για άλλη μια φορά τα έργα που έχει κάνει για τη πόλη του Άργους\nΠροφανώς για το Δήμαρχο ο Δήμος που διοικεί είναι μονο η πλατεία του Άργους.\nΠρέπει να εμπεδώσει και ο ίδιος ότι η ανάπλαση είναι η καταστροφή της πόλης.\nΤο Άργος έχασε την ταυτότητά του.\nΤα κυπαρίσια της πλατείας και του πάρκου ήταν για μας η ζωή μας.\nΜε αυτά μεγαλώσαμε.\nΚάναμε εκεί τις κοπάνες από το σχολείο,\nΕκεί στο πάρκο κλείσαμε τα πρώτα εφηβικά μας ραντεβού.\nΑντί οΔήμαρχος να αναβαθμίσει κέντρο δίνοντας ζωή στη πόλη και τους πολίτες τι έκανε;\nΕίδε το κέντρο σαν ένα μεγάλο οικόπεδο που του χάρισε ο πατέρας του και θέλησε να το εκμεταλευτεί.\nπόσες καφετέρειες θα γίνουν; πόσα θα εισπράξω μαύρα ή άσπρα δεν έχει σημασία.\nΤ’ωρα ο κόσμος έχει καταλάβει ποιος είναι.\nΤο μόνο που τον νειάζει είναι ο εαυτός του και η τσέπη του.\nΌμως έχει και έναν καημό.\nΘέλει να εξαφανιστούν όλοι οι αριστεροί, όλοι οι μετανάστες, όλοι οιπρόσφυγες όλοι όσοι διαφωνούν μαζί του, όλοι όσοι δεν γουστάρει.\nΔεν ήθελε να αναφερθεί πάλι στο θέμα Μπουτάρη αλλά είπε τα ρατσιστικά και φασιστικά του. Θα τον προφύλλασε λέει γιατ’ι είναι υπέργυρος και είναι θεσμός όχι γιατί και αυτός δικαίωμα να έχει άποψη όπως έχει και Καμπόσος.\nΑλήθεια η εικόνα αυτή του δημάρχου Άργους – Μυκηνών ήταν μια πολύ θλιβερή εικόνα.\nΔΕΝ ΑΞΙΖΕΙ ΡΕ ΓΑΜΩΤΟ ΣΤΗ ΠΟΛΗ ΑΥΤΗ.\nΑνώνυμος 27 Μαΐου 2018\nΚα Πετσιώτη δεν έχετε καταλάβει ότι δεν πρόκειται για παιδική χαρά αλλά για κέντρο εκπαίδευσης πυροβολικού;;;…οι μεγάλοι στόχοι στα υψώματα είναι ότι πρέπει για νεοσύλλεκτα…νήπια..\nΤο Άργος από εμπορικό κέντρο κατάντησε μια φάρσα, όπως ακριβώς όποιος/όποιοι ( ; ) το οδήγησαν σε αυτό το σημείο.\nΣκουντουφλήσαμε στο Άργος με τους άχρηστους και φαφλατάδες που κατέστρεψαν τη πόλη μέσα σε 7 χρόνια και την οικονομική της ζωή.


Επίσκεψη στο χωριό Μαγουλάς του δήμου Οροπεδίου λασιθίου - Κρήτη πόλεις και χωριά\nΕπίσκεψη στο χωριό Μαγουλάς του δήμου Οροπεδίου λασιθίου\nΤο χωριό του Μαγουλά είναι από τα πρώτα χωριά που κατοικήθηκαν στο Οροπέδιο. Είναι το πιο ψηλό χωριό στο Οροπέδιο, αφού το τελευταίο του σπίτι βρίσκεται σε υψόμετρο πάνω από τα 900 μέτρα. Είναι ένα από τα πιο όμορφα χωριά του Οροπεδίου, καθώς σε όλο το χωριό είναι χτισμένο ανάμεσα σε δέντρα και γύρω από το χωριό υπάρχουν μικρά άλση. Παράλληλα, έχει και μια πανοραμική θέα στο λασιθιώτικο κάμπο. Στο Μαγουλά πρόσφατα βρέθηκαν και μινωικοί τάφοι στις παρυφές του χωριού. Μέσα από το χωριό περνάει ένας αγροτικός δρόμος που καταλήγει στην όμορφη κοιλάδα του Κλώρου, την οποία καλλιεργούσαν παλαιότερα οι κάτοικοι του χωριού και παρήγαγαν πληθώρα αγροτικών προϊόντων, όπως αμύγδαλα, κρασί, σιτάρι κ.ά.\nΤο τοπωνύμιο του χωριού πιθανόν να προέρχεται από το επώνυμο του πρώτου οικιστή, που πρέπει να ήταν Μαγουλάς, όπως έγινε και με πολλά χωριά της επαρχίας (Λαγού, Τζερμιάδω, Φαρσάρω κ.λπ.). Υπάρχει άλλη μια εκδοχή ότι προήλθε από την μορφολογία της τοποθεσίας που έχει κτιστεί, καθώς καλύπτει όλη την πλευρά ενός λόφου που είναι σαν μάγουλο ανθρώπου. Η πιο πιθανή ετυμολογία πρέπει να είναι η πρώτη για διάφορους λόγους. Το επώνυμο του πρώτου οικιστή Μαγουλά υπάρχει και σήμερα στο Ηράκλειο ως Μαγουλάκης. Παράλληλα, το 1583 αναφέρεται ως Magula Mettocchio από τον ιστορικό Καστροφύλακα (Κ 104) στα μετόχια της επαρχίας Λασιθίου, αλλά δεν αναφέρει αριθμό κατοίκων. Ο Ιστορικός Βασιλικάτα στον κατάλογο των μετοχιών της επαρχίας αναφέρει το Magula Metochio με 15 σπίτια (Μνημεία Κρητης Ις τ. V, σ.28). Σε σχέση με τα άλλα μετόχια ήταν μεγαλύτερο. Τα βενετικά έγγραφα αναφέρουν ως μετόχια τους πρώτους οικισμούς της επαρχίας, γιατί η Βενετία απαγόρευε τη μόνιμη κατοίκηση των ενοικιαστών των κτημάτων της επαρχίας, τα οποία ανήκαν στο βενετικό δημόσιο, και δεν επέτρεπαν το κτίσιμο μονίμων κατοικιών. (Βλ. σχετικά, Σ.Γ. Σπανάκης, Συμβολή στην ιστορία τού Λασιθίου κ.λπ.).\nΣτην τούρκικη απογραφή του 1671 αναφέρεται ως Magula με 9 οικογένειες (Ν. Σταυρινίδη, Μεταφράσεις, Β', σ.136).Στην αιγυπτιακή απογραφή του 1834 αναφέρεται ως Maghula με 25 οικογένειες (Pashley, Travels in Crete, II, 321). Τούρκοι δεν κατοίκησαν στο Λασίθι. Το 1881 αναφέρεται ως Μαγουλάς στο δήμο Ψυχρού με 161 κατοίκους. Το 1900 είναι στον ίδιο δήμο με 143 κατοίκους. Το 1920 έχει δική του κοινότητα με 130 μονίμους κατοίκους. Το 1928 αναφέρεται και πάλι στην κοινότητα Ψυχρού με 201 κατοίκους, το 1940 με 223, το 1951 με 208, το 1961 με 152, το 1971 με 121, το 1981 με 111, το 1991 με 113 και το 2001 με 94 μονίμους κατοίκους.\nΚατά την περίοδο της Τουρκοκρατίας ο μαλικιανέ αγασί της επαρχίας Λασιθίου ήταν ο Χανιαλής (καταγόταν από τα Χανιά και γι' αυτό ονομαζόταν έτσι) και το όνομά του ήταν Ζαδέ Αχμέτ αγάς. Αυτός είχε τη θερινή του κατοικία στο Μαγουλά, όπου είχε κάνει και μια βρύση, που σώζεται μέχρι σήμερα. Πλούτισε από το μαλικιανέ του Λασιθίου. Το 1720 άλλαξε το φορολογικό σύστημα των μουκατά(δων), δηλαδή το φόρο της αγροτικής παραγωγής, ο οποίος ενοικιάζονταν κάθε χρόνο και καθιερώθηκε η ενοικίασή του εφ' όρου ζωής του ενοικιαστή, γνωστό με τη λέξη μαλικιανέ. Μαλικιανέ αγασί ήταν ο ενοικιαστής του φόρου. (Βλ. Ν. Σταυρινίδη, Μεταφράσεις Δ' σ.68). Ήταν ο πλουσιότερος της Οθωμανικής Αυτοκρατορίας στην Κρήτη. Διάφοροι λόγοι είχαν προκαλέσει την καταδίκη του.\nΓια να αποφύγει τη θανάτωσή του κρύφτηκε στο Μαγουλά και από εκεί πήγε μαζί με το γραμματικό του, που καταγόταν από το Μαγουλά και λεγόταν Ντολαψής, στο μετόχι του, τη Μύρτο Ιεράπετρας. Πίστεψε τις καθησυχαστικές διαβεβαιώσεις του διοικητή Μουσταφά Ρεσίτ Κιουταχή πασά και γύρισε στο Ηράκλειο. Τη νύκτα της 25ης Δεκεμβρίου του 1815 τον κάλεσε ο πασάς δήθεν φιλικά στο διοικητήριο, όπου τον έπνιξε ο ίδιος, όπως αναφέρει σε ένα εκκλησιαστικό βιβλίο ο παπάς του Μαγουλά. (Βλ. Ν. Σταυρινίδης, επιφυλλίδα στην εφημερίδα «Πατρίς» Ηρακλείου, 28-5-1964).\n▼ 2018 (10675)\n► Δεκεμβρίου (474)\n▼ Ιαν 11 (30)\nΕπίσκεψη στο χωριό Μαγουλάς του δήμου Οροπεδίου λα...\nΕπαφές Δημάρχου Ηρακλείου Βασίλη Λαμπρινού για την...\nΗ ευλογία της Αγιοβασιλόπιττας στο Κεντρικό Λιμενα...\nΤο νέο παιδικό παραμύθι «Ποιος αξίζει να είναι βασ...\n«Ατσιπόπουλο: Τόπος και άνθρωποι» – Ένα λεύκωμα με...\nΘετικά μηνύματα για τον τουρισμό μας από την διεθν...\nΜόνο έξι τηλεοπτικά κανάλια ζήτησαν άδεια\nΑλλαγές των δρομολογίων του Ε/Γ-Ο/Γ ΠΡΕΒΕΛΗΣ λόγω ...\nΤΈΧΝΗ ΚΑΘ’ΟΔΟΝ 2018: 2η ανοιχτή πρόσκληση προς εικ...\nΝέος κύκλος για τα Εκπαιδευτικά Προγράμματα του ΜΦ...\nΠρόσκληση δωρεάν συμμετοχής σε πρόγραμμα μέτρησης ...\nΑναβάλετε η κοπή της πίτας στο Δήμο Χερσονήσου\nΠλοίο «κινητή βόμβα» στην Κρήτη -Με 410 τόνους εκρ...\nΤην απομάκρυνση των εκρηκτικών υλών από τα λιμάνια...\nΤο Ευχαριστήριο του Δήμου Σητείας - Δ.Ο.Κ.Α.Σ. - Δ...\nΤο Κέντρο αποθεραπείας και αποκατάστασης Χανίων Ολ...\nΓΕΩΡΓΙΑ ΝΤΑΓΑΚΗ... ΑΝ ΔΕΝ ΚΑΝΕΙΣ ΤΑ ΟΝΕΙΡΑ ΣΟΥ ΠΡΑ...\n59η Εθελοντική Αιμοδοσία Ηρακλείου Στο Κέντρο του ...\nΜε δύο διακρατικά προγράμματα για τον πολιτισμό κα...\nΞεκίνησε η λειτουργία του Κοινωνικού Φαρμακείου το...\nΠως μαγειρεύαμε χωρίς φαγητό την περίοδο της κατοχ...\nΣαν σήμερα 11 Ιανουαρίου 1910 γεννιέται ο ποιητής ...\nΟ ανθός του γάλακτος\nΣΑΣ ΠΡΟΤΕΙΝΟΥΜΕ ΓΑΥΡΟ ΣΤΟ ΦΟΥΡΝΟ ΜΕ ΝΤΟΜΑΤΑ\nΗ ΦΩΤΟΓΡΑΦΙΑ ΤΗΣ ΗΜΕΡΑΣ - ΟΙ ΕΛΙΕΣ ΤΗΣ ΚΡΗΤΗΣ


Μαύρος, Κούδας, αλλά όχι Ολυμπιακός στην κίνηση της ΕΠΣ Θεσσαλίας ! - NOTOSPORT\nΠαρασκευή, 29 Μάιος 2015 13:42\nΜαύρος, Κούδας, αλλά όχι Ολυμπιακός στην κίνηση της ΕΠΣ Θεσσαλίας !\nΤον περασμένο Δεκέμβρη το όνομά του είχε ακουστεί ως το αντίπαλον δέος για τον Γιώργο Γκιρτζίκη στις εκλογές της ΕΠΟ, αλλά τελικά ο Γιώργος Λυσσαρίδης δεν κατέθεσε ποτέ υποψηφιότητα.\nΟ πρώην ΓΓΑ με δηλώσεις του αναφέρθηκε στην απόφαση της ΕΠΣ Θεσσαλίας να «κυνηγήσει» την έκπτωση της διοίκησης της ΕΠΟ, αφού είναι στους «21» που προορίζονται για την προσωρινή διοίκηση, και μάλιστα για πρόεδρος.\n«Υπάρχουν κάποιοι λόγοι, κατά τη γνώμη μου βάσιμοι, που έχουν φέρει σε πλήρη απαξίωση το ποδόσφαιρό μας. Και όσο πιο γρήγορα "καθαριστεί" η κατάσταση αυτή, τόσο το καλύτερο. Μέσα στις παθογένειες του ποδοσφαίρου μας την τελευταία δεκαετία είναι ότι οι Ενώσεις έχουν εγκλωβιστεί σε ένα καθεστώς ομηρίας. Δεν είναι εύκολο να κερδηθεί» τόνισε και έκανε λόγο για παρωδία όσον αφορά την κατάσταση που επικρατεί στην Ομοσπονδία.\n«Ολες οι διαδικασίες στην ΕΠΟ χαρακτηρίζονται ως παρωδίες. Τόσο οι τακτικές συνελεύσεις, όσο και οι έκτακτες. Και το χειρότερο από όλα είναι ότι έχει απαξιωθεί το ποδόσφαιρο και οι διοικήσεις του στην κοινή γνώμη. Ενα ερασιτεχνικό ποδόσφαιρο το οποίο έχει αφεθεί στη μοίρα του».\nΓια το ενδεχόμενο να είναι αυτός ο πρόεδρος του προσωρινού ΔΣ, ο Γιώργος Λυσσαρίδης δήλωσε στον Σπορ Fm: «Δεν έχω βλέψεις να ηγηθώ. Εμένα με βοήθησε η σύνθεση αυτής της πρότασης να πάρω απόφαση να συμμετάσχω. Δεν διακρίνω από κανέναν να έχει διάθεση ματαιοδοξίας. Υπό την έννοια αυτήν το σώμα αυτό θα μπορέσει να βάλει φραγμό στον κατήφορο όπου οδηγείται το ποδόσφαιρο».\nΤην Τρίτη η αίτηση\nΟ εξουσιοδοτημένος δικηγόρος Γιώργος Παναγόπουλος πήγε χθες το πρωί στο Ειρηνοδικείο, αλλά δεν κατέθεσε τα ασφαλιστικά μέτρα και την αίτηση να κηρυχτεί έκπτωτη η νυν διοίκηση της ΕΠΟ, αφού δεν υπήρχαν ανοιχτά διαθέσιμα πινάκια και δεν μπορούσε να επιλέξει ημερομηνία. Στόχος του είναι η αίτηση να οριστεί όσο το δυνατόν πιο σύντομα γίνεται.\nΣτην αίτηση θα υπάρχουν 16 λόγοι για την έκπτωση της Ομοσπονδίας. Αυτοί είναι:\n1. Ασκηση ποινικών διώξεων κατά μελών ΔΣ και στελεχών ΕΠΟ\nα. Υπόθεση στημένων αγώνων (2008 ? 2011), β. Υπόθεση πλαστών φορολογικών και ασφαλιστικών ενημεροτήτων, γ. Υπόθεση «στημένων πινάκων διαιτησίας» ? «εγκληματική οργάνωση», δ. Υπόθεση «κάρτα υγείας», ε. Υπόθεση ψευδορκίας στη δίκη για τους στημένους αγώνες\n2. Ελλειψη νομιμότητας ισχύοντος καταστατικού\n3. Ελλειψη νομιμότητας ισχυόντων κανονισμών\n4. Ελλειψη νομιμότητας διαιτητικών και δικαιοδοτικών οργάνων\n5. Ελλειψη συνταγματικότητας στη ρήτρα απαγόρευσης προσφυγής στα πολιτικά δικαστήρια\n6. «Contra Legem» θεσμοθέτηση και λειτουργία ποδοσφαιρικού εισαγγελέα\n7. Εκκρεμής αίτηση άρσης της αθλητικής αναγνώρισης της ΕΠΟ\n8. Παράνομη μη εφαρμογή απόφασης της ΕΕΑ για τη νομιμότητα των αποφάσεων των επιτροπών\n9. Παράνομη μη εφαρμογή των διατάξεων του νέου νόμου περί στελέχωσης των οργάνων με εν ενεργεία δικαστές -εισαγγελείς\n10. Σκάνδαλο απαλλαγής ΠΑΕ Βέροιας μέσω διάταξης ΚΑΠ «made in greece»\n11. Παράνομη μη τήρηση συντάγματος, νόμων, καταστατικού ?κανονισμών ΕΠΟ και καταστατικού-κανονισμών FIFA\n12. Σκάνδαλο πλαστής φορολογικής ενημερότητας για είσπραξη επιχορήγησης από τη ΓΓΑ\n13. Αρνηση εφαρμογής δικαστικής απόφασης για τα τηλεοπτικά δικαιώματα\n14. Μη τήρηση του κώδικα δεοντολογίας της FIFA\n15. Ηθικό σκάνδαλο αναπληρωτή προέδρου ΚΕΔ\n16. Επιθέσεις μπράβων α λα καμόρα\nΜαύρος, Κούδας, αλλά όχι Ολυμπιακός!\nΔεκαπέντε παλαίμαχοι ποδοσφαιριστές από ΑΕΚ, Παναθηναϊκό, ΠΑΟΚ, Αρη, Ηρακλή, Πανιώνιο, Πανσερραϊκό, Καλαμάτα, όχι όμως από τον Ολυμπιακό, και μόλις ένας πρόεδρος ΕΠΣ, της Θεσσαλίας, ο Τάσος Μπατζάκας, είναι στους «21» που προτείνονται για προσωρινή διοίκηση στην ΕΠΟ.\nΑπό τους «ερυθρόλευκους» είχε προταθεί στον Κώστα Πολυχρονίου, αλλά τελικά το... φλερτ δεν προχώρησε.\n1. Γιώργος Λυσσαρίδης, πρώην γγΑ και υποψήφιος πρόεδρος της ΕΠΟ\n2. Αριστείδης Καμάρας, δικηγόρος, παλαίμαχος ποδοσφαιριστής Παναθηναϊκού, πρόεδρος ΑΣ Απόλλωνα Σμ.\n3. Στέλιος Σφακιανάκης, πρώην γγΑ, πρώην πρόεδρος ΕΠΑΕ, πρώην αντιπρόεδρος Football League\n4. Μπάμπης Παυλόπουλος, πρώην γενικός γραμματέας ΕΠΑΕ\n5. Γιώργος Φασόλης, παλιός διεθνής διαιτητής\n6. Τάκης Καραγκιοζόπουλος, παλαίμαχος ποδοσφαιριστής ΑΕΚ\n7. Τάκης Οικονομόπουλος, παλαίμαχος τερματοφύλακας Παναθηναϊκού\n8. Λάκης Νικολάου, ιατρός, παλαίμαχος ποδοσφαιριστής, πρώην πρόεδρος της ΑΕΚ\n9. Φραγκίσκος Σούρπης, παλαίμαχος ποδοσφαιριστής Παναθηναϊκού\n10. Γιώργος Κούδας, παλαίμαχος ποδοσφαιριστής ΠΑΟΚ\n11. Κώστας Αϊδινίου, παλαίμαχος ποδοσφαιριστής Ηρακλή\n12. Γιάννης Βένος, παλαίμαχος ποδοσφαιριστής Αρη\n13. Γιώργος Δέδες, παλαίμαχος ποδοσφαιριστής Πανιωνίου, ΑΕΚ\n14. Κούλης Αποστολίδης, παλαίμαχος ποδοσφαιριστής ΠΑΟΚ\n15. Ντίνος Κούης, παλαίμαχος ποδοσφαιριστής Αρη\n16. Θωμάς Μαύρος, παλαίμαχος ποδοσφαιριστής ΑΕΚ\n17. Τάσος Μπατζιάκας, πρόεδρος ΕΠΣ Θεσσαλίας\n18. Βασίλης Μπλέτσας, παλαίμαχος ποδοσφαιριστής Καλαμάτας\n19. Σπύρος Σταυλάς, παλαίμαχος ποδοσφαιριστής Πανσερραϊκού\n20. Στάθης Χάιτας, παλαίμαχος ποδοσφαιριστής Πανιώνιου\n21. Βασίλης Τσιόδρας, πρώην παράγοντας ΕΠΣ Εβρου\nΠερισσότερα σε αυτή την κατηγορία: « Παναθηναϊκός: «Θέλει Καρέλη ο Άγιαξ» ΜΠΑΡΑΖ ΑΝΟΔΟΥ: Ο Τσαμούρης από Πειραιά σφυρίζει Πανθυρεατικός - Κυπαρισσία »


Απίστευτες φωτογραφίες: Τι γίνεται όταν αφήνεις τα παιδιά μόνα τους με τα ζώα\n20/04/2017, 16:38 2\nΠαιδιά και ζώα για γονείς με γερά νεύρα\n«Κάνε παιδί να δεις καλό» και «πάρε σκύλο γιατί έχει πλάκα» είναι δύο από τις φράσεις που πολύ συχνά ακούμε. Οι παρακάτω φωτογραφίες αποδεικνύουν και μάλιστα με το παραπάνω για ποιο λόγο βγήκαν αυτές οι εκφράσεις!\nΕίναι γεγονός ότι η απίστευτη χημεία που παρατηρείται, πολλές φορές, ανάμεσα σ' ένα παιδί και σ' ένα ζώο μπορεί να φέρει αναπάντεχα αποτελέσματα και να δημιουργήσει μοναδικές στιγμές γέλιου. Κάποιες από αυτές εντοπίστηκαν από το Boredpanda και εμείς σας τις παρουσιάζουμε.\nΌταν το Δαλματίας που έχεις χρησιμοποιείται και ως μοντέλο\nΜην αφήνετε ποτέ εκτεθειμένη τη γατούλα σας, όταν στο σπίτι υπάρχουν παιδιά\nΔεν το έκανα εγώ, ο σκύλος φταίει\nΟ γιος μου ταΐζει το ψεύτικο σκυλί του με μπισκότα, τη στιγμή που το αληθινό, τον κοιτά απ' έξω νευριασμένο\nΤο πρόσωπο της γάτας «τα λέει» όλα\nΟ 5χρονος γιος μου τα πάει πολύ καλά με τα lego. Μόλις έφτιαξε μία γάτα!\nΈψαχνα το σκύλο μου για ώρα, όταν συνειδητοποίησα ότι η κόρη μου τον είχε κλεισμένο για ώρα μέσα στο μπάνιο και τον «περιποιόταν»\nΧρήστος - Ζωή, Αθήνα\nΕιναι δυνατον να αφησει καποιος το παιδι του , ετσι, να γλειφει το πατωμα μαζι με τα γατια ;;;; Αυτο ειναι απαραδεκτο και το παιδι κινδυνευει να παθει και σταφυλοκοκο και πολλά άλλα. Το μωρο δεν ειναι ζωο. Οποιος/ οποια τραβηξε αυτη την φωτογραφια με το μωρο και τα γατια να γλειφουν μαζι το γαλα απο κατω , θελει κρεμασμα αναποδα. Αφαιρεση επιμελειας παιδιου. Δεν ειναι απολαυστικο καθολου αυτο το θεαμα.\nαγαπητε-αγαπητη ο ανθρωπος ειναι θυλαστικο.ζωο δλδ .τωρα για το οτι μπορει να αρρωστησει απο σταφυλοκοκο ναι μπορει και οχι απαραιτητα απο τις γατες του σπιτιου αλλα και απο το χωμα του κηπου.αλλα μην ειστε τοσο αλλαζονας και ματαιοδοξος και ο ανθρωπος ζωο ειναι.


ΑΡΧΙΚΗ > Γυναικεία Παπούτσια > Αθλητικά Παπούτσια > NIKE Γυναικεία Αθλητικά Παπούτσια Γκρί τιμές χονδρικής Air Zoom Mariah Fk Racer Prm 917658 100\nΜοντέλο: Air Zoom Mariah Fk Racer Prm 917658 100\nΤο άνετο μοντέλο της μάρκας NIKE. Στον χαρακτήρα των παπουτσιών ταιριάζει η γάμπα: υλικό - ύφασμα, υψηλής ποιότητας. Την άνεση στο περπάτημα αυξάνουν οι πάτοι ύφασμα. Η σόλα φιλική για το πόδι υλικό υψηλής ποιότητας. Στα παπούτσια χρησιμοποιήθηκε η τεχνολογία Flyknit, Nike Air, Nike Zoom. Αυτό το μοντέλο θα είναι το κατάλληλο συμπλήρωμα για την καθημερινή εμφάνιση.\nReebok Γυναικεία Αθλητικά Παπούτσια Γκρί Λευκό Νέο ύφος Cl Nylon 6394\nNessi Γυναικεία Αθλητικά Παπούτσια Μαύρο Ηλεκτρονικές αγορές 17300\nTamaris Γυναικεία Αθλητικά Παπούτσια Εγχρωμο Μπεζ δημοτικότητα 1-23776-30


aylogyros news: Πόνος: Όταν η αιτία του δεν περνάει καν από το μυαλό…\nΠόνος: Όταν η αιτία του δεν περνάει καν από το μυαλό…\nΟ πόνος είναι το καμπανάκι του οργανισμού, μέσω...\nτου οποίου μας ενημερώνει ότι το σώμα μας χρειάζεται προσοχή. Όμως συχνά είναι παραπλανητικός, καθώς μπορεί να συνδέεται με άσχετες φαινομενικά αιτίες.\nΕίτε πρόκειται για χρόνιο πόνο (διαρκεί για τουλάχιστον 6 μήνες) είτε για οξύ που προήλθε από τραυματισμό, τα αναλγητικά δεν είναι η μόνη λύση για να τον αντιμετωπίσετε. Δείτε 4 αιτίες-έκπληξη του πόνου και τρόπους με τους οποίους μπορείτε να τις διαχειριστείτε.\nΟ συσσωρευμένος θυμός μπορεί να «μεταμορφώνεται» σε έναν πόνο στη μέση. Σε μια μελέτη, τα άτομα με χρόνιο πόνο στη μέση υπέστησαν παρενοχλήσεις και στη συνέχεια τους ζητήθηκε είτε να εκφράσουν την οργή τους προφορικά, είτε να την κρατήσουν μέσα τους. Αυτοί που δεν την εξέφρασαν βίωσαν περισσότερη ένταση στους μύες, κατά μήκος της σπονδυλικής στήλης τους. Οι «σφιχτοί» μυς είναι ιδιαίτερα επιβαρυντικοί τόσο για τον χρόνιο πόνο στη μέση όσο και για τον παροδικό. Εκφράζοντας προφορικά (ή ακόμα και γραπτώς) το θυμό σας στους άλλους, μπορεί να βοηθηθείτε, λένε οι ειδικοί.\nΙδιαίτερα προσεκτικοί πρέπει να είστε και στο κατά πόσο σφίγγετε το σαγόνι σας ή παρατηρείτε την αναπνοή σας να γίνεται ολοένα και πιο ρηχή. Αυτά είναι σημάδια ότι αντιστέκεστε στα συναισθήματά σας. Βρείτε ένα ιδιωτικό χώρο, όπου μπορείτε να επιτρέψετε στον εαυτό σας να αισθανθείτε πραγματικά το θυμό σας και να τον εκφράσετε, απελευθερώνοντας τα συναισθήματά σας.\nΜπορεί το κινητό σας να καθιστά ευκολότερη την επικοινωνία με τους φίλους σας ή το σερφάρισμα στο διαδίκτυο, αλλά θα μπορούσε επίσης να είναι μια πηγή πόνου. Εάν κρατάτε το τηλέφωνό σας με τον ώμο στο αυτί , ώστε να μπορείτε να ασχολείστε και με άλλα πράγματα ενώ μιλάτε, αναγκάζετε τον αυχένα να διατηρεί αυτό που ονομάζεται «πλάγια θέση κάμψης», για μεγάλα χρονικά διαστήματα. Η στάση αυτή προκαλεί πόνους στον αυχένα και τον ώμο, ακόμη και μούδιασμα στο βραχίονα. Το κύρτωμα πάνω από ένα κινητό τηλέφωνο μπορεί, επίσης, να προκαλέσει πόνο στον αυχένα.\nΑν πρόκειται να μιλήσετε για περισσότερο από μερικά λεπτά, χρησιμοποιήστε ένα ακουστικό ή Bluetooth αντί να κρατάτε κινητό σας με τον ώμο σας.\nΗ μεγαλοποίηση των προβλημάτων μπορεί να οδηγήσει σε άγχος και να μειώσει την ικανότητά σας να λειτουργείτε καλά μέρα με την ημέρα. Πολλαπλές μελέτες έχουν συνδέσει το υπερβάλλον άγχος με μια αυξημένη αντίληψη του πόνου.\nΤα συναίσθημα και ο πόνος υποβάλλονται σε επεξεργασία στην ίδια περιοχή του εγκεφάλου, οπότε αν είστε ανήσυχοι ή σε ένταση, είναι φυσιολογικό να αισθάνεστε σωματικό πόνο.\nΑν καταστροφολογείτε, είστε συγκεντρωμένοι στις ανησυχίες σας και όχι στην εξεύρεση λύσεων, δώστε στον εαυτό σας μόνο δέκα λεπτά ανησυχίας την ημέρα. Αυτή η τακτική θα σας βοηθήσει να μειώσετε το άγχος σας και να το εμποδίσετε να μονοπωλεί το χρόνο σας.\nΤα καθήκοντά σας είναι πολλά, αλλά αν τοποθετείτε τον ύπνο σας στο τέλος της λίστας με τις υποχρεώσεις σας θα υποφέρετε.\nΟ επαρκής ύπνος είναι πολύ σημαντικός καθώς, κατά τη διάρκειά του παράγεται ανθρώπινη αυξητική ορμόνη, η οποία είναι απαραίτητη για την επιδιόρθωση των ιστών και την ανακούφιση από τον πόνο. Σύμφωνα με μελέτη που δημοσιεύτηκε στο περιοδικό Sleep, τα άτομα με χρόνια αϋπνία έχουν σχεδόν τρεις φορές περισσότερες πιθανότητες να βιώνουν χρόνιο πόνο.\nΓια να κοιμάστε καλύτερα, εκτεθείτε περισσότερο στον πρωινό ήλιο. Θα βοηθήσει στη ρύθμιση του εσωτερικού κιρκαδικού ρολογιού σας. Η άσκηση κατά τη διάρκεια της ημέρας και ένα δροσερό υπνοδωμάτιο, μπορούν αποδεδειγμένα να ενισχύσουν τον ύπνο σας.\nΠαρόλο που δεν φαίνεται ότι κάνετε κάτι επίπονο δουλεύοντας σε ένα γραφείο, τα πάντα, από τη στάση σας, μέχρι τον τρόπο που είναι διαμορφωμένος ο χώρος θα μπορούσαν δυνητικά να προκαλέσουν τραυματισμό.\nΚολλήστε μια μπλε κουκίδα στην οθόνη του υπολογιστή σας, έτσι ώστε κάθε φορά που την βλέπετε να υπενθυμίζετε στον εαυτό σας να χαλαρώσετε τους ώμους και τον αυχένα σας.\nΕπίσης, βεβαιωθείτε ότι το επάνω μέρος της οθόνης σας είναι στο ίδιο επίπεδο ή ελαφρώς κάτω από αυτό των ματιών σας, έτσι ώστε να μην χρειάζεται να τεντώνετε τον αυχένα σας.\nΗ άρνηση της ανάγκης για επαφή μπορεί να οδηγήσει σε σωματικό πόνο. Ο χρόνιος πόνος, από την άλλη πλευρά, μπορεί να οδηγήσει σε απομόνωση και σε αισθήματα κατάθλιψης, η οποία έχει συνδεθεί με αυξημένο πόνο. Πρόκειται, λοιπόν, για έναν φαύλο κύκλο.\nΒγείτε από το σπίτι και κάντε όσα περισσότερα μπορείτε. Αντί να αρνηθείτε, για παράδειγμα, μία πρόσκληση σε ένα πάρτι, επειδή πιστεύετε ότι δεν θα αντέξετε για πολλές ώρες, μπορείτε να πάτε μόνο για μία ώρα, ή για όσο περνάτε καλά… (Από NewsRoom)\nΑναρτήθηκε από andrias pavlos στις 7:46:00 π.μ.


Τζέφρι Πάιατ για επίσκεψη Μητσοτάκη σε ΗΠΑ: “Σπάνια έχω δει τόσο ειλικρινά ζεστή υποδοχή σε ξένο ηγέτη” (video) | economico.gr\nΤζέφρι Πάιατ για επίσκεψη Μητσοτάκη σε ΗΠΑ: "Σπάνια έχω δει τόσο ειλικρινά ζεστή υποδοχή σε ξένο ηγέτη" (video)\n“Στα 30 χρόνια ως Αμερικανός διπλωμάτης, σπάνια έχω δει μια τόσο ειλικρινά ζεστή και ενθουσιώδη υποδοχή σε έναν ξένο ηγέτη”. Αυτό έγραψε ο πρεσβευτής των ΗΠΑ Τζέφρι Πάιατ σε ανάρτησή του στο Twitter, μία ημέρα μετά την ολοκλήρωση των επαφών του πρωθυπουργού Κυριάκου Μητσοτάκη στην Ουάσιγκτον.\nΠροηγούμενο άρθροΔιορθωτική από Βελόπουλο, μετά τη σύγχυση, για ΠτΔ: Δική μου αίσθηση ότι θα είναι πρόσωπο έκπληξη. Τον διέψευσε νωρίτερα το Μέγαρο Μαξίμου\nΕπόμενο άρθροΔιαφωνία Βαρουφάκη για εκλογικό νόμο. Προβληματισμός από τη Μέρα25 για τα εθνικά θέματα\nΠρώτες στη μακάβρια λίστα του κοροναϊού οι ΗΠΑ - Δραματική αύξηση νεκρών και κρουσμάτων. Φόβοι του ΠΟΥ ότι θα αποτελέσει το επόμενο επίκεντρο της...\nΣε "πόλεμο" ο πλανήτης για τον κοροναϊό: γκρεμίζει οικονομίες, σύνορα, συστήματα υγείας και αντοχές - Στη Νέα Υόρκη το 5% των κρουσμάτων παγκοσμίως


Βασισμένη στο μυθιστόρημα του Νίκολας Εβανς είναι η ταινία του Ρόμπερτ Ρέντφορντ «Ο γητευτής των αλόγων». Ενα 14χρονο κορίτσι, η Γκρέις και ο Πίλγκριμ, το αγαπημένο της άλογο, τραυματίζονται σοβαρά σ' ένα τροχαίο ατύχημα. Η μητέρα της Γκρέις, Ανι, πληροφορείται την ύπαρξη του «γητευτή» Τομ Μπούκερ, που φημίζεται για την εξαιρετική του ικανότητα να επικοινωνεί με τα άλογα. Η Ανι καταλαβαίνει ότι η μοίρα της κόρης της και του αλόγου είναι άρρηκτα συνδεδεμένες και σε μια προσπάθεια να απαλύνει τις ψυχικές κυρίως πληγές τους, παίρνει την Γκρέις και τον Πίλγκριμ (ο οποίος έχει μεταμορφωθεί σ' ένα άγριο, φοβισμένο ζώο) και ξεκινούν για το ράντσο του Τομ. Ο καουμπόη δέχεται να βοηθήσει τον Πίλγκριμ κι έτσι μέσα στο υπέροχο φυσικό τοπίο της Μοντάνα, αρχίζει μια μακρά περίοδος για τη θεραπεία της ψυχής όχι μόνο του αλόγου και της νεαρής του ιδιοκτήτριας, αλλά κι αυτής της Ανι και του ίδιου του Τομ. Παίζουν: Ρόμπερτ Ρέντφορντ, Κριστίν Σκοτ Τόμας, Σαμ Νηλ, Σκάρλετ Γιόχανσον (Τρίτη, 09/11, ΝΕΤ, 22.00)\nΜια αισθηματική κομεντί είναι η ταινία «Εχετε κάνει κράτηση;», σε σκηνοθεσία Σκοτ Χικς. Η Κέιτ εργάζεται ως σεφ. Είναι εργασιομανής, τελειομανής και σωστός... πονοκέφαλος για τους συναδέλφους της. Η μοναχική ζωή της διακόπτεται απότομα όταν η αδελφή της σκοτώνεται σε αυτοκινητικό δυστύχημα. Ετσι η Κέιτ αναλαμβάνει την φροντίδα της 10χρονης ανιψιάς της, Ζόι. Εξαιτίας της ανυπόφορης συμπεριφοράς της, η ιδιοκτήτρια του εστιατορίου την πείθει να πάρει αναρρωτική άδεια και να επισκεφτεί έναν ψυχαναλυτή. Οταν όμως η Κέιτ επιστρέφει στη δουλειά, παρατηρεί πως έχει ήδη προσληφθεί ο Νικ, νεαρός σεφ, που ακούει όπερα και είναι φανατικός θαυμαστής της ιταλικής κουζίνας. Ο Νικ, που ανέλαβε καθήκοντα βοηθού του σεφ, είναι ενθουσιασμένος που θα συνεργαστεί με μια επαγγελματία σαν την Κέιτ. Ομως η τελευταία υποπτεύεται πως ο νεαρός σκοπεύει να της «φάει» τη θέση. Παίζουν: Κάθριν Ζέτα Τζόουνς, Ααρον Εκχαρτ, Πατρίσια Κλάρκσον, Μπομπ Μπάλαμπαν (Τετάρτη, 10/11, STAR, 21.00)\nΜια κοινωνική ταινία είναι η «Ονειρεμένη ζωή», σε σκηνοθεσία Μπρετ Ράτνερ. Ενας επιτυχημένος επιχειρηματίας ζει την εργένικη ζωή του σε πλήρη αρμονία, πιστεύοντας πως δεν του λείπει τίποτα. Ενα πρωί ξυπνάει σε μια νέα ζωή, όπου είναι ο πατέρας δύο παιδιών και ο σύζυγος της πρώην φίλης του που είχε παρατήσει όταν ήταν ακόμα φοιτητής. Προσπαθώντας να ξεπεράσει το αρχικό σοκ της τεράστιας αλλαγής, αρχίζει να καταλαβαίνει ότι στη ζωή τα χρήματα και η επιτυχία μπορεί τελικά να μην είναι και τόσο απαραίτητα για να είναι κανείς ευτυχισμένος. Παίζουν: Νίκολας Κέιτζ, Τία Λεόνι (Παρασκευή, 12/11, ALPHA, 22.00)\nΟ Κλοντ Σαμπρόλ σκηνοθετεί την ταινία «Ο ωραίος Σέργιος». Ο Φρανσουά επιστρέφει στο χωριό του, μετά από πολύχρονη απουσία. Διαπιστώνει πως το χωριό δεν έχει αλλάξει καθόλου, έχουν αλλάξει, όμως, οι άνθρωποι. Ιδιαίτερα ο παλιός του φίλος, ο Σερζ, το έχει ρίξει στο ποτό και ο Φρανσουά προσπαθεί να μάθει το γιατί και να τον βοηθήσει. Πρόκειται για την πρώτη ταινία του αξιόλογου σκηνοθέτη, την οποία δημιούργησε το 1958. Ο Σαμπρόλ ήταν ένας από τους «ιδρυτές» του περίφημου κινηματογραφικού κινήματος της «νουβέλ βαγκ», που συντάραξε τη δυτική κινηματογραφία την πρώτη μεταπολεμική δεκαετία. Η πρώτη αυτή ταινία θεωρείται και η «εναρκτήρια» του κινήματος. Με τους Ζαν Κλοντ Μπριαλί, Ζεράρ Μπλεν, Μισέλ Μερίτς, Μπερναντέτ Λαφόντ (Τετάρτη, 10/11, «ΒΟΥΛΗ TV», 23.00)\nΟ Ζυλ Ντασσέν σκηνοθετεί την ταινία «Ριφιφί». Υστερα από πέντε χρόνια στη φυλακή, ο Τόνι συναντά τους φίλους του, που τον προκαλούν να ληστέψουν κοσμήματα από τη βιτρίνα ενός κοσμηματοπωλείου. Εκείνος, όμως, αρνείται. Ο Τόνι βρίσκει την πρώην φιλενάδα του, η οποία έχει γίνει η ερωμένη του γκάνγκστερ ιδιοκτήτη του νυχτερινού κέντρου, και την ταπεινώνει χτυπώντας την και παίρνοντας τα κοσμήματα και τη γούνα της. Επειτα τηλεφωνεί στους φίλους του και τους προτείνει να ληστέψουν το χρηματοκιβώτιο του κοσμηματοπωλείου. Καλούν έναν διαρρήκτη ειδικό στα χρηματοκιβώτια να μπει στην ομάδα τους και σχεδιάζουν την τέλεια ληστεία. Δεν είχαν λάβει όμως υπόψη τον ανθρώπινο παράγοντα. Με τους Ζαν Σερβέ, Καρλ Μένερ, Ρόμπερτ Μάνουελ, Ζανίν Νταρσέ, Πιέρ Γκρασέ, Ρόμπερτ Χοσεϊν, Ζυλ Ντασσέν (Σάββατο, 13/11, Βουλή TV, 23.10)\nLabels: Προβολές, Τηλεόραση


Τα προϊόντα περιποίησης σώματος που μυρίζουν θάλασσα και... | Ομορφιά Ειδήσεις\nΚαλοκαίρι, η ωραιότερη εποχή του χρόνου καλεί για τις πιο signature μυρωδιές που θα σημαδεύσουν τις αναμνήσεις των διακοπών σου με τον καλύτερο τρόπο. Και τι καλύτερο από το να εφοδιαστείς με μια σειρά περιποίησης σώματος που μυρίζει καλοκαίρι και θα σου θυμίζει για πάντα ξέγνοιαστες στιγμές;\nΑν αγαπάς τη θάλασσα, τότε η νέα αρωµατική σειρά της L’Erbolario είναι για εσένα. Πιστή στη δηµιουργία προϊόντων περιποίησης αποκλειστικά από φυσικούς πόρους, η L’Erbolario για ακόµη µία φορά παρουσιάζει έξι µοναδικά προϊόντα, που θα αναζωογονούν και θα ενυδατώνουν καθηµερινά την επιδερµίδα σου. Μία αρωµατική σειρά µε παιχνιδιάρικη και δροσερή νότα από τη Μεσόγειο και µε βασικό συστατικό της το θαλασσινό αλάτι, ήρθε για να φέρει στο καλοκαίρι µας υδάτινες και αλµυρές νότες, που ενώνονται µε τα αρώµατα των εσπεριδοειδών της Μεσογείου. Η αρωµατική σειρά Fior di Salina έρχεται για να µας ταξιδέψει στις Ακτές Conti Vecchi, εκεί που στις απέραντες εκτάσεις δηµιουργούνται µε φυσικό τρόπο "λόφοι" από αλάτι που αντανακλούν την κίνηση της θάλασσας και το ιριδίζον χρώµα του ηλιοβασιλέµατος.\nΤο unisex άρωµα, το ενυδατικό αφρόλουτρο, η κρέμα και το scrub σώματος αλλά και το αποσμητικό με 98% συστατικά φυσικής προέλευσης, χωρίς σιλικόνη, parabens και βαζελίνη, αφήνουν μια αξεπέραστη φρεσκάδα και άνεση, ενώ το ίδιο καλοκαιρινό άρωμα μπορείς να αποκτήσεις και στον χώρο σου με το αρωματικό χώρου με ξύλινα στικς της σειράς.\nΑξίζει να σημειωθεί ότι γι’ αυτή τη σειρά, επιλέξαµε συσκευασίες απόλυτα οικολογικές, συνεισφέροντας στην καθηµερινή προσπάθεια προστασίας του περιβάλλοντος. Επίσης το χαρτί που χρησιµοποιήθηκε για τα κουτιά είναι πιστοποιηµένο κατά FSC από φορείς που πραγµατοποιούν υπεύθυνη διαχείριση των δασών, σύµφωνα µε τους αυστηρούς κανόνες του Forest Stewardship Council (FSC).\nΠού μπορείς να βρεις τη σειρά;\nΤα προϊόντα L’Erbolario στην Ελλάδα διανέµονται σε επιλεγµένα φαρµακεία.


F & B Services – Admin Destination & Hospitality Services\nΜΑΚΡΟΧΡΟΝΙΕΣ ΜΙΣΘΩΣΕΙΣ ΞΕΝΟΔΟΧΕΙΩΝ\nΗ εταιρεία μας κατέχει αλλά και είναι υπεύθυνη για την διαχείριση πολλών ξενοδοχείων. Γι΄αυτό το λόγο, διατηρούμε συνεργασίες με πολλούς προμηθευτές τροφίμων και άλλων αγορών συνεπώς μπορούμε και πετυχαίνουμε ανταγωνιστικές τιμές για την καλύτερη εξυπηρέτηση του πελάτη.\nΕπιπλέον, στις F&B υπηρεσίες εμπεριέχονται υπηρεσίες σχετικά με την εκπαίδευση των barista και των barman. Είναι σημαντικό ένας barista να γνωρίζει τη σωστή διαδικασία παραγωγής καφέ, όπως και ένας barman την παραγωγή των cocktails, ώστε να εξυπηρετούν αρτιότερα τους πελάτες του ξενοδοχείου.\nΕπίσης, σημαντική είναι και η ανανέωση των υπηρεσιών ενός ξενοδοχείου γι’ αυτό και εξειδικευμένα στελέχη μας αναλαμβάνουν να σας παρουσιάσουν νέες ιδέες cocktails για τους καταλόγους του ξενοδοχείου σας, εκπαίδευση στην γευσιγνωσία κρασιών, νέο menu πρωινού, κτλ.


αντωνης - GreekMeds Fora - Medical Students and Young Doctors - ιατρική σχολή\nαντωνης last won the day on 17 Σεπτεμβρίου 2015\nαντωνης had the most liked content!\nComfortably Numb reacted to a post in a topic: ΕΝΗΜΕΡΩΣΗ - ΚΙΝΗΤΟΠΟΙΗΣΕΙΣ ΕΠΙ ΠΤΥΧΙΩ ΦΟΙΤΗΤΩΝ 21 Νοεμβρίου 2015\nalfa-xi reacted to a post in a topic: ΕΝΗΜΕΡΩΣΗ - ΚΙΝΗΤΟΠΟΙΗΣΕΙΣ ΕΠΙ ΠΤΥΧΙΩ ΦΟΙΤΗΤΩΝ 11 Φεβρουαρίου 2015\nMyriam reacted to a post in a topic: ΕΝΗΜΕΡΩΣΗ - ΚΙΝΗΤΟΠΟΙΗΣΕΙΣ ΕΠΙ ΠΤΥΧΙΩ ΦΟΙΤΗΤΩΝ 10 Φεβρουαρίου 2015\ntopic απάντησε σε αντωνης στο Sylvia Plath σε Φοιτητικές Παρατάξεις - Σ.Φ.Ι.Α. - Συνδικαλιστικά\nσυμφωνω μαζι σου και το πρωτο που σκεφτηκα ειναι ακριβως αυτο . Αλλα οταν αρχησουν καποιοι να υποδαυλιζουν και να υπονομευουν κατι δ3ν ξερεις που μπορει να καταντησει στο τελος . Και εγω παντως σε γενικες γραμμες αυτο που λες και εσυ σκεφτομαι και πιστευω και ελπιζω φυσικα\nΠαιδια συγνωμη αλλα την ειδατε την εκπομπη στο action 24 που ειχε καλεσμενη την διαμαντοπουλου???? Εκει με μενος να υποστηριζει τον νομο της λες και αυτος θα αλλαξει τα παντα . Ξενερωσα αφανταστα με την παρτυ της . Θα πολεμησει λεει να μην αλλαξει ο τρομερος νομος της γιατι μονο θετικα εχει να προσφερει και γιατι ειναι ενα θεμα μπροστα . Τι να πω ρε παιδες τραγικη η κατασταση με το μενος που υπαρχει ωστε να μην παρει ενας ανθρωπος το πτυχιο του . Ελεος !!!! Ελπιζω να πανε ολα καλα . Ετσι φαινεται βεβαια . Αλλα προς το παρον μονο φαινεται .\nΝα είσαι καλά Αντουάν Καλή συνέχεια να έχεις φίλε μου!!!!!! γιατι τζινα με χαιρετας και ευχεσαι καλη τυχη πας πουθενα και αποχαιρετας???? Εγω παντως δ3ν σας αφηνω να εξαφανηστω υποψην . Ειστε μια χαρα παρεα και λεω να μεινω . Ειδικα τωρα που αρχησαν τα ωραια δ3ν παω πουθενα . Χχααχχααχααχαχαα . Εκτος αν εχω δυσαρεστησει καποιον και θελεται να φυγω τοτε θα φυγω .\nMyriam reacted to a post in a topic: ΕΝΗΜΕΡΩΣΗ - ΚΙΝΗΤΟΠΟΙΗΣΕΙΣ ΕΠΙ ΠΤΥΧΙΩ ΦΟΙΤΗΤΩΝ 9 Φεβρουαρίου 2015\nαντωνης reacted to a post in a topic: ΕΝΗΜΕΡΩΣΗ - ΚΙΝΗΤΟΠΟΙΗΣΕΙΣ ΕΠΙ ΠΤΥΧΙΩ ΦΟΙΤΗΤΩΝ 9 Φεβρουαρίου 2015\nmusician reacted to a post in a topic: ΕΝΗΜΕΡΩΣΗ - ΚΙΝΗΤΟΠΟΙΗΣΕΙΣ ΕΠΙ ΠΤΥΧΙΩ ΦΟΙΤΗΤΩΝ 19 Ιανουαρίου 2015\nMyriam reacted to a post in a topic: ΕΝΗΜΕΡΩΣΗ - ΚΙΝΗΤΟΠΟΙΗΣΕΙΣ ΕΠΙ ΠΤΥΧΙΩ ΦΟΙΤΗΤΩΝ 18 Ιανουαρίου 2015\nΔεν τους χαλασε που πανε σε εκλογες ενω προσπαθησαν με νυχια και με δοντια να κρατησουν τις καρεκλες τους μεσα σε κλιμα πληρους κινδυνολογιας-καταστροφολογιας και κρυβομενοι πισω απο μασκες πολιτικης ασταθειας που θα φερει την καταστροφη. Ουτε και τους χαλασε που δεν τους περασε το επιχειρημα οτι οι εκλογες ειναι συνταγματικη ανωμαλια τους ιδιους ανθρωπους που εξαφανησαν το συνταγμα σε αρκετες περιπτωσεις για να εφαρμοσουν το δηθεν σωτηριο προγραμμα τους . Και επισης χαιρομαι που τα μετρα της τρωικας πετυχαν τους ισοσκελισμενους προυπολογησμους και το πλεονασμα γιατι αυτο δειχνει πραγματικα οτι δεν πετυχαν τιποτα οτι εχουν ελειψη επιχειρηματων και πολιτικου εργου και δειχνει οτι ειναι ανικανοι να πετυχουν κατι απο μονοι τους . Κριμα σε αυτους που χαφτουν οτι η κυβερνηση αυτη εχει πετυχει κατι περα απο το να εφαρμωσει μετρα της τρωικας και πραγματικα ακομη περισσοτερο κριμα γιαυτους που θα τους ξαναψηφισουν. Εγω παντως ξερω οτι ο αγωνας και η ελπιδα ειναι παντα ο σωστος δρομος και σιγουρα καλυτερος απο την υποταγη και τον φοβο . Πολλα πραγματα δεν θα ειχαν γινει χωρις αγωνες αυτο να το θυμαστε και να το αναλογιζεστε . Οι αλλαγες παντα ξεκινουσαν απο λιγους . Λυπαμαι γιαυτους που μεσω της υποταγης πιστευουν οτι θα ερθει κατι καλυτερο. Τελος ειχαμε 400 χρονια σκλαβιας ανθρωπους χιτλερ και διαφορα αλλα.τιποτα απο αυτα δεν αλλαξε επειδη ειμασταν απραγοι θεατες . Εγω στηριζα και θα στηριζω την αλλαγη και την ελπιδα εναντι του φοβου των εκβιασμων και της επιβολης απο οπου και αν προερχεται . Και μαυρο φιδι ομως και σε αυτους που υποσχονται ολα αυτα και δεν τα τηρησουν . Εννοειται οτι αυτους τους περιμενω στην στροφη για να τους δηλωσω την απεχθεια μου και να τους ριξω το μαυρο που τους αξιζει οταν και εφοσον ερθει αυτη η ωρα\nκαταρχας χρονια πολλα προκαταβολικα πολυχρονη και ευτυχησμενη να εισαι παντα . Ευαλωτη να μην εισαι ποτε ομως ανεξαρτητος συνθηκων . Ιδιαιτερη προσοχη στα ερωτικα γιατι θα πληρωνεις αμαρτιες μετα . Αν και προσωπικα πιστευω οτι δεν εισαι ευαλωτη στον συγκεκριμενο τομεα και πως τα πας μια χαρα . Ισως μονο αν καμια φορα θες δικαιολογια να εισαι ευαλωτη για συντομα χρονικα διαστηματα και μετα ομως να επανερχεσαι δυναμικα . Αχχαχααχχααχ\nσε γενικες γραμμες συμφωνω με αυτο που ειπες με δυο διαφοροποιησεις . Πρωτα απο ολα να αποσυρθει ο νομος με τις διαγραφες στο οποιο καο δεν εκανες αναφορα και δευτερον δεν νομιζω οτι μπορει να γινουν τοσο σκατα τα πραμματα ωστε να φυγουμε εκτος ευρωπης γιατι δεν μπορω να βρψ καποιο συμφερον που μπορει να εχει η ευρωπη σε αυτο . Δηλ για ποιο λογο η ευρωπη να επιδιωξει την καταστροφη μας σε τι θα τους ωφελουσε αυτο ακριβως ???? Και τελος νομιζω οτι η πολιτικη ειναι λιγο στημενη οποτε και ο τσιπρας να βγει θα ειναι κατι που θα το θελει η ευρωπη η που στην τελικη δεν θα της δημιουργει μεγαλο προβλημα


ΔΙ'ΕΥΧΩΝ ΤΩΝ ΑΓΙΩΝ: * ΒΡΕ ΤΟΝ ΠΝΕΥΜΑΤΙΚΟ ΓΑΙΔΑΡΟ...\n* ΒΡΕ ΤΟΝ ΠΝΕΥΜΑΤΙΚΟ ΓΑΙΔΑΡΟ...\nΚάποτε ένας χωρικός πήγε να αγοράσει από τον ιερέα του χωριού του ένα γάιδαρο. - "Πριν τον αγοράσω, λέει ο χωρικός πρέπει να δω εάν είναι καλός,γι'αυτό θα τον κάνω μια βόλτα." - "Εντάξει του λέει ο ιερέας. Επειδή όμως μεγάλωσε σε πνευματικό περιβάλλον πρέπει να ξέρεις ότι όταν θέλεις να ξεκινήσει θα του λες "αλληλούια" ενώ όταν θέλεις να σταματήσει θα του λες "αμήν'' Παίρνει τον γάιδαρο ο χωρικός και ξεκινάει τη βόλτα. Λέγοντας του "αλληλούια" σύμφωνα με τις οδηγίες του ιερέα ο γάιδαρος αρχίζει να τρέχει. Περνάει η ώρα και ξαφνικά βλέπει σε λίγα μέτρα μπροστά του έναν γκρεμό. Προσπαθεί να θυμηθεί τι του είχε πει ο ιερέας για να σταματήσει ο γάιδαρος αλλά μάταια. Χρησιμοποιεί αρκετές λέξεις αλλά ο γάιδαρος δεν σταματάει. Απελπισμένος ο χωρικός μπροστά στη θέα του γκρεμού και μη έχοντας άλλη επιλογή, κάνει μια προσευχή στο Θεό. Στο τέλος της προσευχής και λέγοντας το "αμήν" ο γάιδαρος σταματά. Πανευτυχής και ανακουφισμένος που θυμήθηκε τη σωστή λέξη και έτσι γλίτωσε από βέβαιο θάνατο, σηκώνει τα χέρια του και ευχαριστώντας τον Θεό φωνάζει: "Αλληλούια"! ...και αμέσως ο γάιδαρος ξεκινά...\n▼ Ιουλίου 2009 (40)\n* ΘΑ ΤΑ ΔΩΣΕΙ ΠΙΣΩ...\n* Η ΥΠΟΚΡΙΣΙΑ ΜΑΣ ΣΤΟ ΜΕΓΑΛΕΙΟ ΤΗΣ\n* ΤΙ ΔΙΔΑΣΚΕΙ Η ΕΚΚΛΗΣΙΑ?\n* ΤΙ ΑΓΑΠΗ ΚΑΙ ΑΥΤΗ...\n* 1 1/2 ΧΡΟΝΟΣ ΧΩΡΙΣ ΠΟΙΜΕΝΑ\n* ΜΠΑΛΩΜΑΤΗΣ ΑΝΩΤΕΡΟΣ ΑΠΟ ΑΣΚΗΤΗ?\n* ΚΡΙΝΕΙΣ ΚΑΙ ΕΣΥ ΤΟΥΣ ΑΛΛΟΥΣ???\n* ΤΡΩΣ ΚΑΙ ΕΣΥ ΠΟΛΥ E?\n* ΧΡΙΣΤΙΑΝΙΚΟ ΜΟΙΡΑΣΜΑ...\n* ΘΑΥΜΑΤΑ ΓΙΝΟΝΤΑΙ ΠΑΝΤΟΥ\n* ΘΕΛΕΙΣ ΝΑ ΣΩΘΕΙΣ?....ΥΠΑΚΟΥΣΕ ΤΟΤΕ\n* ΤΟΝ ΣΤΗΡΙΞΕ ΠΟΛΥ ΤΟΝ ΑΠΕΛΠΙΣΜΕΝΟ...\n* ΠΟΙΟΣ ΕΙΠΕ ΟΤΙ ΔΕΝ ΥΠΑΡΧΕΙ ΘΕΟΣ?\n* ΚΑΙ ΟΜΩΣ...ΥΠΑΡΧΕΙ ΔΙΕΞΟΔΟΣ!!!\n* ΕΙΜΑΣΤΕ ΔΙΠΛΟΙ ΑΝΘΡΩΠΟΙ...Η ΣΥΝΕΧΕΙΑ\n* ΕΙΜΑΣΤΕ ΔΙΠΛΟΙ ΑΝΘΡΩΠΟΙ\n* ΜΗΝ ΑΠΕΛΠΙΖΕΣΕ,ΕΧΕΙ Ο ΘΕΟΣ...\n* ΕΧΕΤΕ ΑΥΤΗ ΤΗΝ ΑΠΟΡΙΑ ΚΑΙ ΕΣΕΙΣ?\n* ΜΗΝ ΞΕΧΝΑΣ ...ΤΑ ΜΥΣΤΙΚΑ\n* ΕΙΜΑΣΤΕ ΥΛΙΣΤΕΣ...\n* ΜΗΝ ΤΡΕΧΕΙΣ...ΚΑΙ ΞΕΡΕΙΣ ΓΙΑΤΙ?\n* ΤΙ ΘΕΛΕΙΣ ΣΤΗΝ ΖΩΗ ΣΟΥ?\n* ΜΑ ΚΑΛΑ...ΠΟΣΕΣ ΑΓΑΠΕΣ ΕΧΟΥΜΕ?\n* ΠΩΣ ΠEΦΤΟΥΜΕ ΣΤΙΣ ΑΜΑΡΤΙΕΣ...\n* ΕΞΥΠΝΟ ΤΟ ΠΑΙΔΙ...\n* ΤΙ ΣΗΜΑΙΝΕΙ ''ΑΓΑΠΩ''\n* ΠΙΣΤΗ, ΕΥΛΑΒΕΙΑ ΚΑΙ ΣΕΒΑΣΜΟΣ\n* ΘΕΛΕΙΣ ΝΑ ΣΥΖΕΙΣ Η' ΝΑ ΠΑΝΤΡΕΥΤΕΙΣ?\n* ΤΟ ΘΑΥΜΑ ΤΗΣ ΓΕΝΝΗΣΗΣ\nΤΟ ΘΑΥΜΑ ΤΗΣ ΓΕΝΝΗΣΗΣ\n* ΔΕΝ ΜΟΥ ΦΤΑΙΕΙ ΚΑΝΕΙΣ...ΠΑΡΑ ΜΟΝΟ Ο ΕΑΥΤΟΣ ΜΟΥ\n* ΚΑΤΑ ΤΑ ΑΛΛΑ ΗΤΑΝ ΠΙΣΤΟΣ ΠΡΟΣΚΥΝΗΤΗΣ\n* ΑΣ ΜΑΘΟΥΜΕ ΝΑ ΑΓΑΠΑΜΕ\n* ΠΟΥ ΚΑΤΑΝΤΗΣΑΜΕ...\n* ΚΑΚΟ ΕΙΝΑΙ ΝΑ ΚΑΝΕΙ ΤΟΝ ΣΤΑΥΡΟ ΤΟΥ?\n* ΕΧΕΙΣ ΠΡΟΒΛΗΜΑ ΜΕ ΤΑ ΠΕΘΕΡΙΚΑ ΣΟΥ?\n* ΠΑΝΤΟΥ ΨΕΜΜΑΤΑ...\n* ΑΥΤΑ ΠΡΕΠΕΙ ΝΑ ΖΗΤΑΕΙ Η ΓΥΝΑΙΚΑ ΓΙΑ ΤΟΝ ΣΥΖΥΓΟ Τ...\n* ΦΕΥΓΕΙΣ ΓΙΑ ΔΙΑΚΟΠΕΣ?...ΓΙΑ ΠΕΡΙΜΕΝΕ ΛΙΓΑΚΙ


Λοξό Πινέλο Kabuki\nΕίδη Μακιγιάζ>Λοξό Πινέλο Kabuki\n9,90 € με Φ.Π.Α\nΛοξό Πινέλο Kabuki, έχει ειδικό γωνιακό σχεδιασμό με πυκνές και εύκαμπτες τρίχες, και είναι κατάλληλο για την εφαρμογή κρεμμώδους και υγρού make up και προϊόντων πούδρας σε όλα τα μέρη του προσώπου.\nΤα πινέλα μακιγιάζ BRONZY GLOW είναι ειδικά κατασκευασμένα από απαλή και υψηλής ποιότητας φυσική και συνθετική τρίχα.\nΚατάλληλα για επαγγελματική χρήση.\nΗ νέα σειρά BRONZY GLOW κυκλοφορεί σε 14 υπερπολυτελή σχέδια ώστε να καλύψει όλες τις ανάγκες για ένα τέλειο μακιγιάζ.\nΣε ένα μοντέρνο και ιδιαίτερο σχεδιασμό που θα σας καταπλήξει.\nΟ νέος σας σύμμαχος για μια αψεγάδιαστη εμφάνιση.\nΠινέλα επαγγελματικής ποιότητας για το πρόσωπο, προσφέρουν το άψογο φινίρισμα που επιθυμείτε στο καθημερινό αλλά και το βραδινό σας makeup look.\nΕίναι εξαιρετικά μαλακά και απαλά προς το δέρμα χωρίς να σκληραίνουν στο πέρασμα του χρόνου.\nΗ μη πορώδης σύνθεσή τους διασφαλίζει τη μη απορρόφηση του προϊόντος, ώστε να έχετε αποτελεσματική εφαρμογή με λιγότερη σπατάλη προϊόντος.\nΠροσφέρουν ομοιόμορφη εφαρμογή σε κάθε σύσταση προϊόντος μακιγιάζ (κρεμώδη, υγρά και πούδρας).\nEργονομική λαβή με απόλυτα ισορροπημένο κέντρο βάρους.\nΕίναι κατασκευασμένα από μέταλλο και συνθετικό κράμα εξαιρετικής ποιότητας και αντοχής σε Rose gold απόχρωση για ιδανικά σταθερό κράτημα που επιτρέπει την άνετη χρήση.\nΤο λογότυπο είναι διακριτικά χαραγμένο στο ferrule διατηρεί τον total χαρακτήρα του.\nΤρίχα 50% Φυσική 50% Συνθετική


Η προστασία της Παναγιάς – Αντέχουμε…\nὈκτώβριος 27, 2017 ἀπὸ τὸν/τὴν momyof9\nΚαι όταν ο σοφός Σολομών με την άδεια του Θεού έφτιαξε την πρώτη επί γης και μοναδική σε κάλλος και μεγαλείο χειροποίητη κατοικία του Υψίστου, πάλι η δόξα του Κυρίου, ως νεφέλη φωτεινή, κατά την ώρα των εγκαινίων κατέβηκε, σκέπασε και πλημμύρισε τον ναό. Γεμάτοι δέος και χαρὰ για την παρουσία του Κυρίου οι Ισραηλίτες έσκυψαν μέχρι το έδαφος και τον προσκύνησαν ευλαβικά, ψάλλοντας τον υπέροχο ψαλμό: «Εξομολογείσθε τω Κυρίω ότι αγαθός, ότι εις τον αιώνα το έλεος αυτού» (Γ΄ Βασ. κεφ. 8· Β΄ Παρ. κεφ. 5-7).\nΟ Θεός παρέτεινε την προστασία του και τη βοήθειά του αυτή προς τους ανθρώπους όλων των εποχών με μιαν άλλη μορφή. Μια άλλη ολόφωτη νεφέλη φανερώθηκε, «τους πιστούς απαύστως επισκιάζουσα»: Η Υπεραγία Θεοτόκος, η πάναγνη μητέρα του, την οποία και συμβόλιζε η παλαιά εκείνη νεφέλη. Με την ανυπέρβλητη καθαρότητά της η Παναγία έγινε Θεομήτωρ, αλλά και μητέρα, προστάτης και βοηθός όλων των ανθρώπων. Θεία Σκέπη του κόσμου ολόκληρου. Κάθε πιστού ανθρώπου και λαού.\nΜε τον τρόπο αυτό σκέπασε και το δικό μας γένος σε ημέρες χαλεπές και ιδιαίτερα στη δοκιμασία του ’40, όπου ο πιστός λαός μας την ένοιωσε να προπορεύεται στον αγώνα του για επιβίωση από τη λαίλαπα του πολέμου. Η προστασία της υπήρξε καταλυτική, πανθομολογουμένη και ποικιλότροπη. Μια μικρή ιδέα μάς δίνει και το ακόλουθο περιστατικό.\n«Ο λόχος μας πήρε διαταγή να καταλάβει ένα προχωρημένο ύψωμα για προγεφύρωμα. Μόλις τακτοποιηθήκαμε, άρχισε να πέφτει πυκνό χιόνι. Έπεφτε αδιάκοπα δυό μερόνυχτα κι έφτασε σε πολλά μέρη τα δύο μέτρα. Αποκλειστήκαμε. Καθένας είχε τροφές για μια ημέρα. Από ‘κει και πέρα άρχισε το μαρτύριο. Η πείνα μάς θέριζε. Περάσαμε έτσι πέντε μερόνυχτα. Σκελετωθήκαμε. Το ηθικό μας το διατηρούσαμε ακμαίο, αλλά η φύση έχει και τα όριά της. Μερικοί υπέκυψαν.\nΤότε μια έμπνευση του λοχαγού μας έκανε το θαύμα! Έβγαλε απ’ τον κόρφο του μια χάρτινη εικόνα της Παναγίας, την έστησε στο ψήλωμα και μας κάλεσε γύρω του:\n– Παλικάρια μου! είπε. Ένα θαύμα μόνο μπορεί να μας σώσει. Γονατίστε, παρακαλέστε την Παναγία να μας βοηθήσει.\nΔεν πέρασε ένα λεπτό και βλέπουμε ένα πελώριο μουλάρι να πλησιάζει κατάφορτο. Ανασκιρτήσαμε! Ζώο χωρίς οδηγό να περνά το βουνό μ’ ένα μέτρο χιόνι – το λιγότερο – ήταν εντελώς αφύσικο. Καταλάβαμε: το οδηγούσε η Κυρία Θεοτόκος. Το ζώο είχε πάνω του μια ολόκληρη επιμελητεία από τρόφιμα: κουραμάνες, τυριά, κονσέρβες, κονιάκ και άλλα…» (Εμφανίσεις και Θαύματα της Παναγίας, εκδ. Ι. Μ. Παρακλήτου).\nΤί καλύτερο απ’ το να είμαστε και μεις, ιδιαίτερα σε δύσκολους καιρούς, κάτω απ’ τη σκέπη της Παναγίας μας;\nΕυχαριστούμε τον π. Δημήτριο Μπόκο για την αποστολή του άρθρου. ιστολόγιο “Αντέχουμε…”\nσχετική ανάρτηση- αληθινή ιστορία από το ’40:\nἩ Ἁγία Σκέπη- η Παναγία μας, Σκέπη όλου του κόσμου…\nΚαταχωρίσθηκε στὴν κατηγορία Ιστορία,Παναγία καὶ σημειώθηκε ὡς 1940,π. Δημήτριος Μπόκος,΄,Αγία Σκέπη,Παλαιά Διαθήκη. Φυλάξτε τὸν μόνιμο σύνδεσμο στὰ ἀγαπημένα σας.\n← Ιστορίες του πολέμου του 1940 για τα παιδιά\nΗ 28ⁿ Οκτωβρίου μέσα από τις σελίδες του παλιού Αναγνωστικού. →


Sop Pierikos • Προβολή θέματος - ΑΝΑΚΟΙΝΩΣΗ Σ.Φ. ΗΛΥΣΙΑΚΟΥ\nΑρχική Κοινότητας ‹ ΓΙΑ ΟΠΑΔΟΥΣ ΑΛΛΩΝ ΟΜΑΔΩΝ:\nΕπόμενο θέμα |\nΠροηγούμενο Θέμα |\nΑΝΑΚΟΙΝΩΣΗ Σ.Φ. ΗΛΥΣΙΑΚΟΥ\nΣυντονιστής: GATE 5\nΕγγραφη: Αύγουστος 17th, 2009, 4:12 pm\nΤοποθεσια: Κατερίνη: Η Μελανόλευκη πόλη\nΑύγουστος 21st, 2009, 11:49 am από Stef-Pierikos\nΑνακοίνωση Σ.Φ. Ηλυσιακού\n«Είναι πραγματικά απίστευτο αυτό το οποίο ζούμε. Μετά την αποτυχία του στις εκλογές της ΕΠΟ, τον καταποντισμό του στις εκλογές της ΕΠΣΑ, το μικρό αδελφάκι περιφέρεται από μικρόφωνο σε μικρόφωνο και προσπαθεί να αποδείξει ότι το άσπρο είναι μαύρο. Επίσης η ίδια αγωνιώδης προσπάθεια παρατηρείται και στο επίσημο site της εφημερίδας του.\nΟι κύριοι σκοποί του είναι οι εξής :\nΝα πείσει ότι ο αδελφός του (ιδιοκτήτης της ΠΑΕ ΗΛΥΣΙΑΚΟΣ Α.Ο.) δεν ευθύνεται για το έκτρωμα το οποίο προσπαθεί να δημιουργήσει, αλλά μόνο οι πωλητές.\nΝα πείσει ότι είναι ακόμη μια συγχώνευση, στις τόσες που γίνονται\nΝα πείσει ότι είναι όλα είναι νόμιμα\nΝα εδραιώσει την ονομασία ΠΑΕ ΑΙΓΑΛΕΩ\nΘα προσπαθήσουμε να δώσουμε κάποιες απαντήσεις και παράλληλα να θέσουμε κάποια ερωτήματα τα οποία εδώ και 14 μήνες παραμένουν αναπάντητα.\nΦταίνε μόνο …οι άλλοι?\nΜας αφήνει παγερά αδιάφορους πόσα χρήματα δώσατε, εάν τα δώσατε και σε ποιους τα δώσατε. Το ότι στην αγορά συνεργαστήκατε με ξένους προς την Ηλυσιακή οικογένεια ανθρώπους δεν σας δίνει κανένα άλλοθι. Το ότι η αγορά της ΠΑΕ Ηλυσιακού Α.Ο. και η μετέπειτα συγχώνευση της με το Αιγάλεω, είναι η απάντηση σας στην πτώση του Αιγάλεω στη Γ’ Εθνική πρόπερσι (επειδή κάποιος διαιτητής δεν κράτησε καθυστερήσεις - όπως εσείς λέτε), δεν σας νομιμοποιεί αλλά μάλλον σας εκθέτει, όσο και τους πωλητές οι οποίοι ήταν γνώστες των σκοπών σας (όπως εσείς λέτε).\nΕίναι ακόμη μια συγχώνευση στις τόσες που γίνονται?\nΕίναι αλήθεια ή ψέμα το ότι στις μέχρι τώρα συγχωνεύσεις υπάρχει η ΕΓΚΡΙΣΗ των ΙΔΡΥΤΙΚΩΝ ΕΡΑΣΙΤΕΧΝΙΚΩΝ ΣΩΜΑΤΕΙΩΝ;\nΕίναι αλήθεια ή ψέμα το ότι στη δική μας περίπτωση υπάρχει ΟΜΟΦΩΝΗ ΑΠΟΦΑΣΗ της Γ.Σ. των μελών του Ερασιτέχνη Ηλυσιακού Α.Ο., η οποία βροντοφώναξε ΟΧΙ σε οποιαδήποτε μορφή συγχώνευσης;\nΕίναι αλήθεια ή ψέμα το ότι το αντίστοιχο έγγραφο περί αποδοχής του σχεδίου συγχώνευσης δεν έχει παρουσιαστεί από τον Ερασιτέχνη Αιγάλεω; Αλήθεια γιατί; Φοβούνται κάτι οι άνθρωποι του Ερασιτέχνη Αιγάλεω;\nΕίστε βέβαιοι ότι το έκτρωμα το οποίο σκοπεύετε να δημιουργήσετε έχει την έγκριση των φιλάθλων και της τοπικής κοινωνίας του Αιγάλεω;\nΜήπως η οικογένεια σας υποτιμά (για μια ακόμη φορά) τον κόσμο της περιοχής του Αιγάλεω;\nΕίναι αλήθεια ή ψέμα το ότι στις μέχρι τώρα συγχωνεύσεις ΔΕΝ ΥΠΑΡΧΟΥΝ άλλα τμήματα εκτός του ποδοσφαιρικού;\nΕίναι αλήθεια ή ψέμα το ότι ο Ηλυσιακός εκτός από το τμήμα ποδοσφαίρου αντιπροσωπεύεται σε ΕΠΤΑ (7) ακόμη αθλήματα, μεταξύ των οποίων το τμήμα μπάσκετ το οποίο θα μετέχει φέτος στην Α1 Εθνική κατηγορία;\nΤι γίνεται με την οδηγία της UEFA με την οποία ΑΝΑΓΚΑΣΤΙΚΑ εναρμονίστηκε η ΕΠΟ; Μπορεί να σταθεί το σενάριο το οποίο επικαλούνται περί μη αναδρομικότητας της οδηγίας; Πρέπει ή όχι η ΕΠΟ να εναρμονιστεί με την οδηγία της UEFA; Υπενθυμίζουμε ότι η συγκεκριμένη οδηγία ΑΠΑΓΟΡΕΥΕΙ τις συγχωνεύσεις, απορροφήσεις ανάλογες με αυτή που εσείς προσπαθείτε να περάσετε, επειδή θεωρεί (η UEFA) ότι δεν έχει κανείς το δικαίωμα να αγωνιστεί σε ανώτερη κατηγορία, χωρίς να το διεκδικήσει και να το κερδίσει μέσα στους αγωνιστικούς χώρους.\nΑπό τα παραπάνω προκύπτει και είναι ΟΛΟΦΑΝΕΡΟ ότι δεν είναι ακόμη μια συγχώνευση. Είναι μια επιχειρούμενη δια βίας συγχώνευση.\nΣχετικά με την «νομιμότητα» της υπόθεσης\nΗ καταγεγραμμένη άποψη ΔΥΟ ΚΑΘΗΓΗΤΩΝ ΠΑΝΕΠΙΣΤΗΜΙΟΥ (ένας εκ των οποίων τυχαίνει να είναι ο εισηγητής της υπόθεσης) και ΕΝΟΣ ΑΝΤΙΕΙΣΑΓΓΕΛΕΑ ΑΡΕΙΟΥ ΠΑΓΟΥ (ο οποίος τυχαίνει να είναι ο ΠΡΟΕΔΡΟΣ της ΕΕΑ), είναι αντίθετη στις επιθυμίες σας. Αυτό σημαίνει ότι οι παραπάνω Κύριοι είναι ΠΑΡΑΝΟΜΟΙ;\nΣχετικά με την ονομασία παε αιγάλεω.\nΕίναι αλήθεια ή ψέμα το ότι στις μέχρι τώρα συγχωνεύσεις αναφέρονται υποχρεωτικά στην νέα ονομασία και τα δύο ιδρυτικά σωματεία; (π.χ. Εθνικός Α.Ο. Μάνης, ΑΣΚ Ολυμπιακός Βόλου κ.α.)\nΠοιος σας δίνει το δικαίωμα να απαιτείται να ονομάζεται το έκτρωμα που προσπαθείτε να δημιουργήσετε με ένα όνομα, το οποίο ακόμη δεν έχετε κατοχυρώσει νομικά;\nΤα αναπάντητα επί 14 μήνες ερωτήματα.\nΠώς μια εταιρεία, όπως εν προκειμένω η ΠΑΕ Αιγάλεω, που είναι υπό εκκαθάριση και διάλυση λόγω του υποβιβασμού της στη Δ' Εθνική, απορροφά μια υγιή εταιρεία όπως ο Ηλυσιακός που αγωνίζεται στη Β' Εθνική;\nΤο ποσοστό 10% του συνολικού μετοχικού κεφαλαίου που αυτοδίκαια κατέχουν τα ιδρυτικά αθλητικά σωματεία θα εξακολουθήσουν να το κατέχουν και μετά την συγχώνευση δια απορροφήσεως (η οποία επιχειρείται) (δηλ 10%+10%=20%), καθώς και σε κάθε αύξηση μεταγενέστερα θα λαμβάνουν από 10%;\nΠοια τα δικαιώματα των Ιδρυτικών Αθλητικών σωματείων, των ως άνω συγχωνευομένων ΠΑΕ πέραν του ποσοστού 10% που αυτοδίκαια λαμβάνουν και ειδικότερα της απορροφούμενης ΠΑΕ, θα μπορεί δηλαδή να προβεί στην ίδρυση άλλης ΠΑΕ;\nΑπαιτείται η σύμφωνη γνώμη των ιδρυτικών αθλητικών σωματείων για την έναρξη και την ολοκλήρωση της συγχώνευσης;\nΠως είναι δυνατό επί μια ολόκληρη αγωνιστική περίοδο, μια ποδοσφαιρική ομάδα να αγωνίζεται χωρίς ΕΜΒΛΗΜΑ, με άλλα χρώματα, σε διαφορετική έδρα (με πλαστά έγγραφα περί ακαταλληλότητας του γηπέδου Ζωγράφου - δε ξεχνάμε ότι υπάρχει ΜΗΝΥΤΗΡΙΑ ΑΝΑΦΟΡΑ γι αυτό), με κλειστές τις εισόδους στα γήπεδα, με μπράβους, κ.α.\nΝΑ ΜΗΝ ΤΙΜΩΡΕΙΤΑΙ;\nΠως είναι δυνατό να μην ιδρώνει το αυτί ΚΑΝΕΝΟΣ ΥΠΕΥΘΥΝΟΥ, ΚΑΜΙΑΣ ΑΡΜΟΔΙΑΣ ΑΡΧΗΣ?\nΠως είναι δυνατό επί μια ολόκληρη αγωνιστική περίοδο, να ΠΑΡΑΜΕΝΕΙ ΑΤΙΜΩΡΗΤΟ ΤΟ ΠΙΟ ΚΑΡΑΜΠΙΝΑΤΟ ΦΑΙΝΟΜΕΝΟ ΠΑΡΑΝΟΜΗΣ ΠΟΛΥΙΔΙΟΚΤΗΣΙΑΣ;\nΟΙ ΑΠΟΔΕΙΞΕΙΣ ΣΤΟ ΑΚΟΛΟΥΘΟ LINK ΚΑΙ ΣΤΟ SITE ΤΗΣ ΕΠΑΕ (υπάρχει μέχρι σήμερα 20/8/2009, έχουμε κρατήσει όμως screenshots, σε περίπτωση που το αντικαταστήσουν)\nΕπί του πιεστηρίου : Σύμφωνα με σημερινό (20/08/2009) δημοσίευμα της εφημερίδας goalday όπως φαίνεται από τα πρακτικά της ΕΕΑ, δεν έχει ληφθεί υπόψη η απόφαση του ΔΣ της ΕΠΟ (25/6/2009) με την οποία απαγορεύονται οι συγχωνεύσεις και οι απορροφήσεις ομάδων προκειμένου η μία ομάδα να κερδίζει το δικαίωμα ανόδου σε μεγαλύτερη κατηγορία.\nΓιατί άραγε ;;;;\nΑφού όλα είναι νόμιμα και ηθικά, ποιος ο λόγος να συνεδριάσει η ΕΕΑ την Κυριακή 9 Αυγούστου 2009 για να πάρει την «απόφαση-ΣΚΑΝΔΑΛΟ», όπως από όλους – εκτός από την αντικειμενική εφημερίδα σας - κατονομάστηκε?\nΣας λένε τίποτε οι έννοιες :\n"ΕΥ ΑΓΩΝΙΖΕΣΘΕ", "ΕΥΓΕΝΗΣ ΑΜΙΛΛΑ", "ΥΓΙΗΣ ΑΝΤΑΓΩΝΙΣΜΟΣ";\nΜΗ ΚΟΥΡΑΖΕΣΤΕ, ΤΗ ΓΝΩΡΙΖΟΥΜΕ ΤΗΝ ΑΠΑΝΤΗΣΗ. ΟΛΗ Η ΕΛΛΑΔΑ ΤΗ ΓΝΩΡΙΖΕΙ».\nΚΑΤΕΡΙΝΙΩΤΗ, μαγκιά δεν είναι να είσαι Παναθηναϊκός, Ολυμπιακός, ΑΕΚ, ΠΑΟΚ, 'Αρης. Μαγκιά είναι να είσαι ΠΙΕΡΙΚΟΣ !\nΕγγραφη: Αύγουστος 14th, 2009, 12:24 pm\nΑύγουστος 28th, 2009, 2:15 pm από GATE 5\nRe: ΑΝΑΚΟΙΝΩΣΗ Σ.Φ. ΗΛΥΣΙΑΚΟΥ\nHΛΥΣΙΑΚΟΣ ΑΘΛΗΤΙΚΟΣ ΟΜΙΛΟΣ\nΕΤΟΣ ΙΔΡΥΣΗΣ 1927\nΘΕΜΑ: ΔΕΛΤΙΟ ΤΥΠΟΥ\nΤο Δ.Σ. του Ηλυσιακού Α.Ο. ανακοινώνει τα παρακάτω:\nΣτις 18-8-2009 αποστείλαμε έγγραφο στον Υφυπουργό Αθλητισμού κ. Γιάννη Ιωαννίδη, ως πολιτικού προϊσταμένου της Ε.Ε.Α., στο οποίο τονίζουμε την ηθική υποχρέωσή του να υπερασπισθεί το κύρος της επιτροπής και να προβεί στην ανάκληση της από 9-8-2009 απόφασής της, που χορηγεί την άδεια στην υπό εκκαθάριση ΠΑΕ ΑΙΓΑΛΕΩ να συγχωνεύσει δι' απορροφήσεως την ΠΑΕ ΗΛΥΣΙΑΚΟΣ. Του διαβιβάσαμε επίσης όλα τα κρίσιμα έγγραφα που δεν ελήφθησαν υπ' όψη από την ισχνή πλειοψηφία που έλαβε την συγκεκριμένη απόφαση αγνοώντας προκλητικά την εισήγηση του πανεπιστημιακού καθηγητή κ. Κ.Συριόπουλου.\nΜε αφορμή το γεγονός ότι μερίδα του Τύπου αποκαλεί τον ΗΛΥΣΙΑΚΟΣ Α.Ο. ΠΑΕ ως Αιγάλεω ΠΑΕ, επισημαίνουμε ότι μέχρι στιγμής η Ε.Ε.Α. έχει χορηγήσει μόνο την άδεια για συγχώνευση των ανωτέρω ΠΑΕ όμως η καταστατική ονομασία παραμένει ΗΛΥΣΙΑΚΟΣ Α.Ο. ΠΑΕ και για να αλλάξει θα πρέπει να ακολουθηθεί η διαδικασία που προβλέπουν οι διατάξεις του Ν. 2190/20 «περί ανωνύμων εταιρειών».\nΈχουμε την πεποίθηση ότι οι υπηρεσιακοί παράγοντες του Υπουργείου Ανάπτυξης θα τηρήσουν τα προβλεπόμενα από την σχετική νομοθεσία που έρχονται σε πλήρη αντίθεση με το σκεπτικό της πλειοψηφίας της Ε.Ε.Α. που χορήγησε την άδεια και δεν θα εγκρίνει την συγχώνευση.\nΤέλος καλούμε τους αρμόδιους φορείς και τα ΜΜΕ όταν αναφέρονται στην ομάδα μας να την αποκαλούν με το καταστατικό της όνομα ΗΛΥΣΙΑΚΟΣ Α.Ο. ΠΑΕ, όπως αναγράφεται στην ΕΠΟ, στα δελτία των αθλητών, και στα φύλλα αγώνων των διαιτητών. Κατανοούμε την μέχρι σήμερα παραπληροφόρηση και σύγχυση που υπάρχει επί του θέματος αυτού. Εφ' όσον όμως συνεχισθεί η κατάσταση αυτή, τότε είμαστε υποχρεωμένοι για την προάσπιση της αξιοπρέπειας και της προσωπικότητας του Συλλόγου μας, να ασκήσουμε όλα τα προβλεπόμενα ένδικα μέσα.\nΓια το Δ.Σ. Του Ηλυσιακού Α.Ο.\nΟ ΠΡΟΕΔΡΟΣ ΒΑΣΙΛΕΙΟΣ ΜΠΑΛΑΜΠΕΚΟΣ\nΟ Γ.ΓΡΑΜΜΑΤΕΑΣ ΧΑΡΑΛΑΜΠΟΣ ΠΑΣΧΑΛΗΣ\nΜΙΑ ΖΩΗ ΠΙΕΡΙΚΟΣ\nΣεπτέμβριος 12th, 2009, 4:10 pm από Stef-Pierikos\nΤο έγκλημα σε βάρος του Ηλυσιακού\nΕνώ ολόκληρη η ποδοσφαιρική Ελλάδα έχει πεισθεί, πέραν πάσης αμφιβολίας, ότι διενεργείται ένα έγκλημα σε βάρος του Ηλυσιακού, οι γνωστοί ανά το πανελλήνιο για τις… πρακτικές και μεθοδεύσεις τους στο χώρο του ποδοσφαίρου, συνεχίζουν να δρουν ανενόχλητοι στο προσκήνιο - και πολύ περισσότερο - στο παρασκήνιο. Οι εμπνευστές και λειτουργοί της περιβόητης «παράγκας του μπάρμπα - Θωμά», που προκάλεσε ένα σωρό δεινά στο ελληνικό ποδόσφαιρο, επιμένουν και συνεχίζουν τα βρωμερά τους σχέδια για την εξόντωση του Ηλυσιακού, ενός περήφανου συλλόγου με λαμπρή ιστορία 82 χρόνων.\nΟι οπαδοί του ιστορικού Ηλυσιακού δηλώνουμε βροντερά «παρών». Κόντρα στην αναλγησία και την απάθεια του Κράτους, κόντρα στα κατεστημένα που θέλουν να συνεχίσουν να διαφεντεύουν τον ελληνικό αθλητισμό, κόντρα στις «συγχωνεύσεις», τις «απορροφήσεις» και τις λοιπές «ραδιουργίες» από τους… επίδοξους νεκροθάφτες του Συλλόγου μας. Ενός συλλόγου με πλήρη δραστηριότητα σε οκτώ Ολυμπιακά αθλήματα, όλα στις εθνικές κατηγορίες. Ενός συλλόγου με χιλιάδες παιδιά στα τμήματα υποδομής που αποτελούν ό,τι πολυτιμότερο έχει να επιδείξει η περιοχή μας.\nΕπειδή οι καιροί είναι… πονηροί, προειδοποιούμε προς κάθε κατεύθυνση: Δεν πρόκειται να ανεχθούμε αδιαφανείς διαδικασίες, προεκλογικά «πάρε -δώσε», μονομερής και ενδεχομένως… κυριακάτικες και μεταμεσονύχτιες αποφάσεις που θα θέτουν έστω και στο ελάχιστο, σε κίνδυνο την πορεία της δικαίωσης για τον Ηλυσιακό.\nΥπενθυμίζουμε όλους τους αρμοδίους, ότι το Διοικητικό Συμβούλιο του Ερασιτέχνη Ηλυσιακού Α.Ο. έχει ενημερώσει το Υπουργείο Ανάπτυξης τονίζοντας ότι οι «Γενικές συνελεύσεις» της «Ηλυσιακός Α.Ο. ΠΑΕ», είναι παράνομες (με απόφαση της ελληνικής δικαιοσύνης) και παράτυπες. Ως εκ τούτου, ας μην διανοηθεί κανείς να λάβει υπόψη του οποιαδήποτε απόφαση τους.\nΦέρουμε επίσης σε γνώση του ελληνικού λαού που σε λίγες μέρες καλείται να αναδείξει νέα Κυβέρνηση και υπενθυμίζουμε τις αρμόδιες Αρχές ότι το Διοικητικό Συμβούλιο του Ερασιτέχνη Ηλυσιακού Α.Ο. έχει καταθέσει αίτηση ανάκλησης και επανεξέτασης από την Επιτροπή Επαγγελματικού Αθλητισμού του θέματος «της αιτήσεως της ΠΑΕ Αιγάλεω περί συγχωνεύσεως αυτής μετά της ΠΑΕ Ηλυσιακός, διά απορροφήσεως της δεύτερης από την πρώτη», προσκομίζοντας νέα στοιχεία τα οποία αναδεικνύουν την παρανομία. Η γραμματεία της Επιτροπής Επαγγελματικού Αθλητισμού διαβεβαιώνει ότι η παραπάνω αίτηση θα επανεξεταστεί εντός των επομένων 10 ημερών.\nΗ κατά πλειοψηφία, απόφαση της Επιτροπής Επαγγελματικού Αθλητισμού που συνεδρίασε… κυριακάτικα (9 Αυγούστου 2009) είναι διάτρητη και σύμφωνα με διακεκριμένους νομικούς, αποτελεί «μνημείο αυθαιρεσίας». Παραθέτουμε μόνο τις δύο τελευταίες παραγράφους της σχετικής απόφασης, που είδε το φως της δημοσιότητας, για να μάθει όλος ο κόσμος την πραγματική αλήθεια:\n«Κατ’ ακολουθίαν των ανωτέρω, η υπό κρίση αίτηση για τη χορήγηση της κατά το άρθρο 76 παρ. 1 του Ν2725/1999 άδειας συγχώνευσης της δεύτερης από την πρώτη, έπρεπε να απορριφθεί ως μη νόμιμη. Για τους λόγους αυτούς, η Επιτροπή κατά πλειοψηφία, παρέχει την άδεια προς συγχώνευση των ΠΑΕ Αιγάλεω Α.Ο. και Ηλυσιακός Α.Ο. δι’ απορροφήσεως της δεύτερης από την πρώτη».\nΜπορείτε να διαβάσετε εδώ την «απόφαση» σκάνδαλο της 9/8/2009\nΣυμβαίνουν και… αυτά στην Ελλάδα του 2009, όταν οι απόψεις των ανεξάρτητων και έγκριτων νομικών, Καθηγητών Πανεπιστημίου, Επίτιμων Αρεοπαγίτων, πετάγονται στον κάλαθο των αχρήστων και… πλειοψηφούν οι απόψεις των κομματικών παραγόντων και… εμπόρων ροδακίνων.\nΟι οπαδοί του Ηλυσιακού δηλώνουμε δυναμικά παρών στους αγώνες για τη δικαίωση, για τη λύτρωση και την απαλλαγή από τη σαπίλα που κάποιοι «έντεχνα» προσπάθησαν να μας εμπλέξουν. Συνεχίζουμε… Άγρυπνοι φρουροί των κεκτημένων 82 ολόκληρων χρόνων με στόχο, ένα υγιή Ηλυσιακό, με τους αθλητές του περήφανους για το τιμημένο «Η» και τις δάφνες, στο στήθος.\nΣΥΛΛΟΓΟΣ ΦΙΛΩΝ ΗΛΥΣΙΑΚΟΥ\nΣεπτέμβριος 16th, 2009, 9:27 pm από Stef-Pierikos\nΑΝΑΚΟΙΝΩΣΗ ΣΥΛΛΟΓΟΥ ΦΙΛΩΝ ΗΛΥΣΙΑΚΟΥ\n«Κοκκαλιάρη» σε πήρανε χαμπάρι!\nΕυτυχώς που υπάρχουν και οι ξένοι για να επιβεβαιώσουν όλα αυτά που καταγγέλλονται τόσον καιρό. «Συστηματικό στήσιμο αγώνων ποδοσφαίρου της Β΄ Εθνικής στην Ελλάδα αποκαλύπτει η UEFA» και αποστέλλει ογκοδέστατο πόρισμα ερευνών εντός των ημερών! Ας είναι καλά ο επικεφαλής του πειθαρχικού σώματος της UEFA κ. Πέτερ Λίμαχερ, που έκανε τις αποκαλύψεις με τη συνέντευξή του στην «Καθημερινή».\nΤι αποκάλυψε – μεταξύ άλλων - ο κ. Λίμαχερ; «Εάν δούμε από πιο κοντά ποιοι προΐστανται κάποιων ελληνικών συλλόγων Β’ Εθνικής -τους ξέρουμε τους προέδρους-, τότε δεν πρέπει πια να νιώθουμε μεγάλη έκπληξη με αυτά που συμβαίνουν». Και προχώρησε ένα βήμα παρακάτω: «Επειδή ένα συγκεκριμένο πρόσωπο, το οποίο ήδη μία φορά μάς έχει απασχολήσει σε παιχνίδι της ΟΥΕΦΑ (σ.σ. σε σχέση με στήσιμο αγώνων για στοίχημα), είναι τώρα πρόεδρος συλλόγου Β’ Εθνικής Ελλάδος. Υπάρχουν, βέβαια, και άλλοι οι οποίοι έχουν μπει στο στόχαστρο».\nΤι απομένει; Η Ελληνική Πολιτεία να «επιβραβεύσει» τους «Κοκκαλιάρηδες» της «παράγκας», αυτούς που εχουν ήδη καταδικαστεί με πρόστιμο και 3ετη αποβολή από ευρωπαικές διοργανώσεις (με αναστολή) και βρίσκονται στη μαύρη λίστα της, για να συνεχίσουν το… θεάρεστο έργο τους. Εμπρός κ. Υφυπουργέ Ανάπτυξης, κ. Γεώργιε Βλάχε, τι περιμένετε; Υπογράψτε το σχετικό αίτημα που έχετε ενώπιων σας. Λυτούς και δεμένους έχουν επιστρατεύσει για… «το καλό της παράταξης». Και υποστηρίζουν ότι έχετε αργήσει να βάλετε την ταφόπλακα σε ένα περήφανο και ιστορικό Σύλλογο όπως είναι ο Ηλυσιακός.\nΚύριε Χατζηδάκη γνωρίζεται τι συμβαίνει στο Υπουργείο σας πίσω από την πλάτη σας ;\nΚι εσείς κ. Υφυπουργέ Αθλητισμού, κ. Γιάννη Ιωαννίδη, συνεχίστε να παριστάνετε τον ανήξερο. Συνεχίστε να «κρύβεστε» πίσω από δήθεν νομικά «παραθυράκια». Έχετε δίκαιο κύριε Υφυπουργέ… Δεν σας φτύνουν. Ψιλοβρέχει! Η όλη σας συμπεριφορά κ. Ιωαννίδη, απολύτως δικαιολογημένα, μας έχει απογοητεύσει οικτρά. Αποδεικνύεται ότι δεν μπορείτε να αρθείτε στο ύψος των περιστάσεων. Κι εμείς που νομίζαμε ότι – επιτέλους - είχαμε έναν Υφυπουργό Αθλητισμού που να φοράει παντελόνια.\nΚι εσείς κύριε Πιλάβιε, μόνο για την Superleague είστε πρόεδρος; Ο κύριος Λίμαχερ σας εμπιστεύεται. Εμείς οι φίλαθλοι του Ηλυσιακού μπορούμε να κάνουμε το ίδιο; Σας υπενθυμίζουμε ότι ο Ηλυσιακός Α.Ο. είναι εγγεγραμένος στα μητρώα της Ελληνικής Ποδοσφαιρικής Ομοσπονδίας με αριθμό μητρώου Νο 15. Θα παραμείνετε θεατής στο έγκλημα που προσπαθούν να διαπράξουν ή θα προστατέψετε όπως οφείλεται, ένα από τα παλαιότερα μέλη της ομοσπονδίας σας; Επιτέλους πάρτε θέση.\nΚύριοι βουλευτές και υποψήφιοι της Β΄Αθηνών γνωρίζετε τι παίζεται πίσω από τις πλάτες χιλιάδων φιλάθλων των 2 από τους μεγαλύτερους δήμων της Αθήνας ;\nΟι οπαδοί του ιστορικού Ηλυσιακού Α.Ο. θα συνεχίσουμε τον τίμιο αγώνα μας.\nΜε αφορμή :\n1) Το δημοσίευμα της Καθημερινής, σχετικά με τον φάκελο της UEFA για στημένα ματς στη Β΄ Εθνική (βλέπε παρακάτω)\n2) Τα ονόματα παραγόντων του Υπουργείου Ανάπτυξης τα οποία ήδη έχουν κυκλοφορήσει στο Αιγάλεω και στου Ζωγράφου σχετικά με εξυπηρετήσεις και υλοποίηση υποσχέσεων\n3) Την αίτηση ανάκλησης και επανεξέτασης από την Επιτροπή Επαγγελματικού Αθλητισμού του θέματος μέσα στις επόμενες ημέρες\nΕπαναλαμβάνουμε και προειδοποιούμε προς κάθε κατεύθυνση: Δεν πρόκειται να ανεχθούμε αδιαφανείς διαδικασίες, προεκλογικά «πάρε -δώσε», μονομερής και ενδεχομένως… κυριακάτικες και μεταμεσονύχτιες αποφάσεις που θα θέτουν έστω και στο ελάχιστο, σε κίνδυνο την πορεία της δικαίωσης για τον Ηλυσιακό.\nΥ.Γ. Οι υποψήφιοι Βουλευτές, όλων των παρατάξεων που διεκδικούν την ψήφο μας, στη Β’ Αθηνών, πρέπει πρώτιστα να αποδείξουν ότι δεν ταυτίζονται με τις «παράγκες», τις «καλύβες» και τους «Κοκκαλιάρηδες».\nΣεπτέμβριος 24th, 2009, 8:31 pm από Stef-Pierikos\nΟ ΗΛΥΣΙΑΚΟΣ Α.Ο. ΚΑΛΕΙ ΤΟΥΣ ΦΙΛΑΘΛΟΥΣ ΣΤΟ ΠΑΝΗΛΥΣΙΑΚΟ ΣΥΛΛΑΛΗΤΗΡΙΟ\nΤΗ ΔΕΥΤΕΡΑ 28-09-2009 ΩΡΑ 18.30\nΣΥΓΚΕΝΤΡΩΣΗ ΣΤΗ ΠΛΑΤΕΙΑ ΤΕΡΖΑΚΗ ΚΑΙ ΠΟΡΕΙΑ\nΝΑ ΚΑΤΑΓΓΕΙΛΟΥΜΕ ΤΟ ΣΚΑΝΔΑΛΟ ΤΗΣ ΕΞΑΦΑΝΙΣΗΣ ΤΟΥ ΗΛΥΣΙΑΚΟΥ ΑΠΟ ΤΟΝ ΥΦΥΠΟΥΡΓΟ ΑΝΑΠΤΥΞΗΣ ΚΑΙ ΤΗΝ ΕΠΙΤΡΟΠΗ ΕΠΑΓΓΕΛΜΑΤΙΚΟΥ ΑΘΛΗΤΙΣΜΟΥ\nΟ ΣΥΛΛΟΓΟΣ ΠΑΛΑΙΜΑΧΩΝ ΠΟΔΟΣΦΑΙΡΙΣΤΩΝ\nΟ ΣΥΛΛΟΓΟΣ ΦΙΛΩΝ ΗΛΥΣΙΑΚΟΥ\nΚΑΙ ΟΛΟΙ ΟΙ ΑΘΛΗΤΕΣ ΚΑΙ ΑΘΛΗΤΡΙΕΣ ΤΟΥ ΗΛΥΣΙΑΚΟΥ Α.Ο\nΟκτώβριος 30th, 2009, 4:37 pm από Stef-Pierikos\nΑΡ. ΠΡΩΤ: 820\nΟ Ηλυσιακός Α.Ο. προς ενημέρωση των φιλάθλων ανακοινώνει τα παρακάτω.\nΣτις 26-10-2009 οι Νομικοί Σύμβουλοι του Συλλόγου μας κατέθεσαν προσφυγές στο Συμβούλιο της Επικρατείας κατά του κύρους των αποφάσεων α)της Επιτροπής Επαγγελματικού Αθλητισμού (Απόφαση 9-8-2009 ημέρα Κυριακή), β) του πρώην Υφυπουργού Ανάπτυξης Γ. Βλάχου (Απόφαση Κ2-9918/18-9-09 παραμονές εκλογών). Οι ανωτέρω αποφάσεις σύμφωνα με τα στοιχεία που καταθέσαμε θεωρούνται κραυγαλέα παράνομες και εκδόθησαν με σκοπό να εξαφανίσουν τον Σύλλογό μας και να ευνοήσουν συγκεκριμένο Ιδιοκτήτη ΠΑΕ ώστε να «κερδίσει στα χαρτιά» κατηγορίες.\nΕντός των προσεχών ημερών θα καταθέσουμε, στον αρμόδιο Εισαγγελέα που ερευνά το ποινικό μέρος της υπόθεσης (την από 30-9-2009 μήνυση κατά του Υφυπουργού Ανάπτυξης) στοιχεία που φανερώνουν το προφανή δόλο του πρώην υφυπουργού να βλάψει τον Σύλλογό μας επ’ ωφελεία άλλων.\nΑπό το φάκελο της υπόθεσης διαπιστώνεται ότι από το γραφείο του υφυπουργού Ανάπτυξης εκδόθηκαν τρία διαφορετικά έγγραφα που αφορούν την συγκεκριμένη απόφαση με τον ίδιο αριθμό Πρωτοκόλλου και διαφορετικές ημερομηνίες καταχώρησης.\nΕπίσης ο πρώην υφυπουργός με ιδιαίτερο ζήλο και παρά την αντίθετη εισήγηση όλων των υπηρεσιακών παραγόντων, υπογράφει μόνος του το σχέδιο της απόφασης και στη συνέχεια πάλι ο ίδιος εκδίδει την απόφαση επί του δικού του συνταχθέντος σχεδίου.\nΑυτό αποτελεί πιστεύουμε παγκόσμια πρωτοτυπία και θα πρέπει να το λάβουν υπ’ όψη τους όλοι οι υπουργοί και υφυπουργοί που μας κυβερνούν για την καταπολέμηση της γραφειοκρατίας.\nΝοέμβριος 11th, 2009, 6:51 pm από Stef-Pierikos\nΑΡ. ΠΡΩΤ: 832\nΟ Ηλυσιακός Α.Ο. για την ενημέρωση της φίλαθλης κοινής γνώμης ανακοινώνει τα ακόλουθα:\nΣτις 29-10-2009, ύστερα από αίτησή μας, λάβαμε από την Ε.Π.Ο. το πρακτικό με αριθμ. 11 του Δ.Σ. της 24-6-2006.\nΑπό το συγκεκριμένο πρακτικό προκύπτει ότι η Ε.Π.Ο., ενσωμάτωσε στο καταστατικό της οδηγία της UEFA, από την ως άνω ημερομηνία και μετά δεν αναγνωρίζει καμία συγχώνευση όταν το ένα σωματείο αποβλέπει να κερδίσει στα «χαρτιά» κατηγορίες, δηλαδή με εξωαγωνιστικά κριτήρια. Όταν δε έχουν προηγηθεί, της ως άνω ημερομηνίας, διαδικασίες για συγχώνευση αναγνωρίζονται μόνο ΑΠΟΦΑΣΕΙΣ ΔΙΚΑΣΤΗΡΙΩΝ και δεν λαμβάνονται υπόψη αποφάσεις Γενικών Συνελεύσεων (Εισηγητής ο κος Κουρίδης- ομόφωνα αποδεκτό).\nΚατόπιν αυτού και πριν την αποστολή του σχετικού φακέλου στο CAS αποστείλαμε στις 10-10-2009 στην ΕΠΟ Αίτηση-Υπόμνημα με όλα τα κρίσιμα έγγραφα και τις Αποφάσεις που αφορούν την παράνομη Συγχώνευση-Απορρόφηση Αιγάλεω-Ηλυσιακού, επισημαίνοντας μία προς μία όλες τις παράτυπες και παράνομες ενέργειες. Καλούμε την ΕΠΟ, ως ανώτερη Αρχή στο αυτοδιοικούμενο Ελληνικό ποδόσφαιρο, να εξετάσει και να αποφασίσει επί του αιτήματός μας να εφαρμόσει τους Ελληνικούς και διεθνείς κανονισμούς, αποκαθιστώντας αμέσως την νομιμότητα και πριν την προσφυγή μας στις Διεθνείς Συνομοσπονδίες.\nΑπρίλιος 28th, 2010, 10:33 am από GATE 5\nΗΛΥΣΙΑΚΟΣ A.O. | ΔΕΛΤΙΟ ΤΥΠΟΥ 27/04/2010\nΑΡ. ΠΡΩΤ: 13\n«Ποιος μιλάει για σχοινί στο σπίτι του κρεμασμένου»\nΠροκαλεί τους φίλους του ΗΛΥΣΙΑΚΟΥ η δήλωση του κ. Βίκτωρα Μητρόπουλου, «το όνομα του ΑΙΓΑΛΕΩ δεν αναφέρεται πουθενά στα στημένα, για τον ΗΛΥΣΙΑΚΟ ρωτήστε τους Ηλυσιακούς».\nΑπαντάμε λοιπόν με στοιχεία:\nΟ ιδιοκτήτης της ΠΑΕ ΑΙΓΑΛΕΩ αγόρασε την 1/7/2008 την ΠΑΕ ΗΛΥΣΙΑΚΟΣ με σκοπό να την συγχωνεύσει με την αγαπημένη του ομάδα και να την επαναφέρει απ' το παράθυρο στην Β΄Εθνική. Επί ένα χρόνο ο ΗΛΥΣΙΑΚΟΣ έπαιζε στο γήπεδο του ΑΙΓΑΛΕΩ, χωρίς φιλάθλους, χωρίς τα χρώματα του, και χωρίς το σήμα του, γεγονός που του επέσυρε πρόστιμο 60.000 ευρώ από την Επιτροπή Επαγγελματικού Αθλητισμού.\nΑπό την πρώτη στιγμή είχαμε καταγγείλει στον Υπουργό Πολιτισμού κ. Α. Σαμαρά και στον Υφυπουργό Αθλητισμού κ. Ι. Ιωαννίδη, για το που απέβλεπε η από τότε επιχειρούμενη παράνομη συγχώνευση των δύο ΠΑΕ και προβλέπαμε την βλάβη που θα επέρχετο στους διαγωνισμούς του ΟΠΑΠ (ΠΡΟΠΟ & Στοίχημα).\nΣτα 83 χρόνια Ιστορίας του ο Ηλυσιακός Α.Ο. ουδέποτε απασχόλησε την αθλητική κοινή γνώμη, τις αθλητικές και δικαστικές Αρχές για παρόμοια περιστατικά, αντιθέτως η ΠΑΕ ΑΙΓΑΛΕΩ καταδικάστηκε το 2005 από την UEFA για στημένο αγώνα και πλήρωσε αδιαμαρτύρητα το πρόστιμο των 31.000 ευρώ για να κλείσει η υπόθεση.\nΗ προσπάθεια του κ. Β. Μητρόπουλου να απενοχοποιήσει την ομάδα του και να θίξει τον ΗΛΥΣΙΑΚΟ φέρει το αντίθετο αποτέλεσμα, να αναδείξει δηλαδή την εμπλοκή προσώπου του στενού συγγενικού του περιβάλλοντος, ιδιοκτήτη των ΠΑΕ ΗΛΥΣΙΑΚΟΣ και ΑΙΓΑΛΕΩ\nΕπιστροφή στην ΓΙΑ ΟΠΑΔΟΥΣ ΑΛΛΩΝ ΟΜΑΔΩΝ:\nΜετάβαση σε: Επιλογή Δ. Συζήτησης ------------------\tΟΡΟΙ ΛΕΙΤΟΥΡΓΙΑΣ FORUM: ΠΕΡΙΟΔΟΣ 2016-17 ΠΕΡΙΟΔΟΣ 2015-16 ΠΕΡΙΟΔΟΣ 2014-15 ΠΕΡΙΟΔΟΣ 2013-14 ΠΕΡΙΟΔΟΣ 2012-13 ΠΕΡΙΟΔΟΣ 2011-12 ΠΕΡΙΟΔΟΣ 2010-11 ΠΕΡΙΟΔΟΣ 2009-10 ΑΝΑΚΟΙΝΩΣΕΙΣ GATE 5: ΕΚΔΡΟΜΕΣ: ΤΑ ΝΕΑ ΤΗΣ GATE 5: ΠΑΕ ΠΙΕΡΙΚΟΣ: Σ.Φ.Κ ΠΙΕΡΙΚΟΣ ΕΡΑΣΙΤΕΧΝΗΣ: ΟΜΑΔΑ ΝΕΩΝ: ΜΠΑΣΚΕΤ.ΠΙΕΡΙΚΟΣ ΑΡΧΕΛΑΟΣ: Σ.Φ.Κ ΠΙΕΡΙΚΟΣ VOLLEY: ΔΙΑΦΟΡΑ: ΚΑΛΩΣΟΡΙΣΜΑ ΣΤΟΥΣ ΝΕΟΥΣ ΧΡΗΣΤΕΣ: ΔΗΜΟΣΙΕΥΣΕΙΣ ΑΘΛΗΤΙΚΟΥ ΤΥΠΟΥ ΓΙΑ ΤΗΝ ΟΜΑΔΑ ΜΑΣ: ΟΙ ΠΑΛΙΟΙ ΘΥΜΟΥΝΤΑΙ ΟΙ ΝΕΟΙ ΔΙΔΑΣΚΟΝΤΑΙ: ΓΙΑ ΟΠΑΔΟΥΣ ΑΛΛΩΝ ΟΜΑΔΩΝ: